
****



**Iekšējā audita sistēma**

**pašvaldībās**

**Rokasgrāmata**

**2024**

Izmantotie saīsinājumi

|  |  |
| --- | --- |
| **Saīsinājums** | **Skaidrojums** |
| ARI | Augstākās revīzijas iestādes |
| ATR | Administratīvi teritoriālā reforma |
| CIA | Sertificēts iekšējais auditors (*Certified Internal Auditor*) |
| CISA | Sertificēts informācijas sistēmu auditors (*Certified Information Systems Auditor*) |
| COSO | Sponsorēto organizāciju Komiteja (*The Committee of Sponsoring Organizations*) |
| EFQM | Eiropas Kvalitātes vadības fonds (*The European Foundation for Quality Management*) |
| ES | Eiropas Savienība |
| FM | Finanšu ministrija |
| IA | Iekšējais audits |
| IAI | Iekšējo auditoru institūts |
| IAN | Iekšējā audita nodaļa |
| IAS | Iekšējā audita sistēma |
| IKS | Iekšējās kontroles sistēma |
| INTOSAI | Starptautiskā Augstāko revīzijas iestāžu organizācija (*The International Organization of Supreme Audit Institutions*) |
| ISO | Starptautiskā Standartizācijas organizācija (*International Organization for Standardization*) |
| ISSAI | Starptautiskie augstāko revīzijas iestāžu standarti (*The International Standards of Supreme Audit Institutions*) |
| KNAB | Korupcijas novēršanas un apkarošanas birojs |
| KVS | Kvalitātes vadības sistēma |
| LVS | Latvijas standarts |
| MK | Ministru kabinets |
| NILLTPF | Noziedzīgi iegūtu līdzekļu legalizācijas un terorisma un proliferācijas finansēšana |
| OECD | Ekonomiskās sadarbības un attīstības organizācija (*The Organisation for Economic Co-operation and Development*) |
| VARAM | Vides aizsardzības un reģionālās attīstības ministrija |

Iekļautās tabulas

[Tabula 1. 17 iekšējās kontroles principi un iekšējās kontroles sastāvdaļas 14](#_Toc139274334)

[Tabula 2. Domes vai izpilddirektora uzdevumi saistībā ar IAN funkcionālo pakļautību. 26](#_Toc139274335)

[Tabula 3. Sadarbība ar trešajām pusēm 30](#_Toc139274336)

[Tabula 4. IAN mijiedarbība ar auditējamo 34](#_Toc139274337)

Iekļautie attēli

[Attēls 1. IKS izveide pašvaldībā 9](#_Toc143545755)

[Attēls 2. Faktori attiecībā uz IKS izveidi pašvaldībā 10](#_Toc143545756)

[Attēls 3. IKS elementi, pamatojoties uz VARAM metodiku 11](#_Toc143545757)

[Attēls 4. COSO kubs 13](https://csecoe2.sharepoint.com/Koplietojamie%20dokumenti/CSE%20COE%20Projects/Latvia/Finanšu%20ministrija/IA%20Rokasgramata/Konkurss_atk_112022/Rokasgramata/Rokasgrāmata%201/Versija_21082023/RG1_21082023.docx#_Toc143545758)

[Attēls 5. Mērķu, ietvara un modeļu attiecības 16](#_Toc143545759)

[Attēls 6. COSO darbības virzītājspēki risku pārvaldībai 19](#_Toc143545760)

[Attēls 7. Institūcijas riska vadība 19](#_Toc143545761)

[Attēls 8. IAN funkcionālā un administratīvā pakļautība 22](#_Toc143545762)

[Attēls 9. IAS izveide pašvaldībā – centrālās pārvaldes nodaļa 24](#_Toc143545763)

[Attēls 10. IAS izveide pašvaldībā – iekšējais auditors tieši pakļauts izpilddirektoram 24](#_Toc143545764)

[Attēls 11. IAS izveide pašvaldībā – sadarbības līgums starp divu pašvaldību iekšējiem auditoriem 25](#_Toc143545765)

[Attēls 12. IAN sadarbība ar domi vai izpilddirektoru 29](#_Toc143545766)

[Attēls 13. Ieteicamo soļu secība, plānojot starpresoru sadarbību un plānojot starpresoru auditu 34](#_Toc143545767)

[Attēls 14. IAN sadarbība ar trešajām pusēm 34](#_Toc143545768)

[Attēls 15. IAN mijiedarbība ar auditējamo dažādos iekšējā audita posmos 36](#_Toc143545769)

[Attēls 16. IA profesionālās prakses pamatprincipi 40](#_Toc143545770)

[Attēls 17. IAN reglamenta izveidošanas nosacījumi 41](#_Toc143545771)

**Izmantotie apzīmējumi**

|  |  |
| --- | --- |
| Image result | Rokasgrāmatai ir ieteikuma raksturs, un katra pašvaldība pati var izvēlēties un noteikt IAN darba organizāciju, kā arī konsultāciju pakalpojumu būtību un apjomu. Praktiski ieteikumi IAN darba organizācijai atzīmēti ar speciālu simbolu (skatīt šī paragrāfa simbolu). |
| A picture containing circle, drawing, graphics, logo  Description automatically generated | Rokasgrāmatas pielikumos (kas ir kā atsevišķi faili) iekļauti dažādu formu paraugi, kas ir atzīmēti ar šī paragrāfa simbolu. Pielikumā iekļautās formas ir pieejamas arī elektroniskā formātā, dodot iespēju izveidot standarta audita lietu digitālā formātā. Piedāvātie formu paraugi var tikt mainīti, ņemot vērā IAN darba organizācijas specifiku. Rokasgrāmatas pielikumi ir indeksēti, piemēram, RG2\_P1. |
| |  | | --- | |  | | Kvadrātos ar oranžu malu ir iekļauti piemēri, kas var tikt izmantoti iekšējā audita darba plānošanā un realizācijā. |
| |  | | --- | |  | | Kvadrātos ar zaļu malu ir iekļautas obligātās prasības, kas saskaņā ar Standartiem jāievēro IAN. |

SATURS

[Ievads 5](#_Toc139275776)

[Ceļa karte iekšējā audita sistēmas izveidei pašvaldībā 7](#_Toc139275777)

[1. Iekšējās kontroles sistēma pašvaldībās 9](#_Toc139275778)

[1.1. Iekšējās kontroles sistēmas elementi 9](#_Toc139275779)

[1.2. Risku vadības sistēma 17](#_Toc139275780)

[1.3. Kvalitātes vadības sistēma 20](#_Toc139275781)

[2. Iekšējā audita nodaļa pašvaldībā kā iekšējās kontroles sistēmas sastāvdaļa 22](#_Toc139275782)

[2.1. Iekšējā audita nodaļas funkcionālā un administratīvā pakļautība 22](#_Toc139275783)

[2.2. Iekšējā audita nodaļas mijiedarbība ar trešajām pusēm 29](#_Toc139275784)

[2.3. Iekšējā audita nodaļas mijiedarbība ar auditējamo 34](#_Toc139275785)

[2.4. Iekšējā audita vide 37](#_Toc139275786)

[2.5. Iekšējā audita normatīvā bāze 39](#_Toc139275787)

[2.6. Iekšējā audita veidi 41](#_Toc139275788)

RG1\_P1. pielikums – Izmantotie jēdzieni / termini

RG1\_P2. pielikums – Pašvaldības Iekšēja audita reglaments

RG1\_P3. pielikums – Lēmums par iekšējā audita sistēmu

RG1\_P4. pielikums – Pašvaldības Iekšējā auditora neatkarības apliecinājums

RG1\_P5\_1. pielikums – Auditējamās sistēmas un iesastitītās puses

RG1\_P5\_2. pielikums – Pašvaldības funkcijas un to realizācijā iesaistītās puses

RG1\_P6. pielikums – Pašvaldības Atbalsta funkciju apraksts

RG1\_P7. pielikums – Pašvaldības Iekšējā audita darba novērtēšanas anketa

RG1\_P[8. pielikums – Pašvaldības Iekšējā audita sistēmas pašnovērtējums](#_Toc136941096)

# Chart Description automatically generated with medium confidenceIevads

**Rokasgrāmatas mērķis un mērķauditorija**

Rokasgrāmatas mērķis ir sniegt izpratni un ieteikumus par iekšējā audita sistēmas (IAS) organizēšanu pašvaldībā, lai veicinātu iekšējā audita (IA) pakalpojumu attīstību, pilnveidotu IA izpildes procesu un nodrošinātu pievienoto vērtību no IA pakalpojumiem. IA pakalpojumi ietver dažāda veida auditus un konsultācijas.

Rokasgrāmatas mērķauditorija ir dome, izpilddirektors, pašvaldības institūciju vadītāji un darbinieki, iekšējie auditori, kā arī citas iesaistītās puses.

**Rokasgrāmatas izveidē izmantotie materiāli**

Rokasgrāmata veidota, ņemot vērā labāko praksi Latvijā IA jomā valsts pārvaldē un citu valstu pieredzi IA jomā. Rokasgrāmatā iekļautas atsauces uz Rokasgrāmatas sagatavošanas laikā spēkā esošajiem Iekšējo Auditoru Institūta (IAI) izdotajiem Iekšējā audita profesionālās prakses starptautiskajiem standartiem[[1]](#footnote-2) (Standarti). Standartu teksts īpaši izdalīts tekstā (ierāmēts), kā arī norādīts Standarta numurs (Standarti ir pieejami latviešu valodā norādītajā interneta vietnē).

Standartu ievērošana nav obligāta, bet vēlama, jo tā ietver labāko praksi iekšējā audita jomā. Tas attiecas arī uz pašvaldību institūciju un pašvaldību kapitālsabiedrību iekšējā audita struktūrvienībām.

Rokasgrāmatas projekts sadarbībā ar ārējiem ekspertiem un pašvaldību iekšējiem auditoriem sagatavots 2023.gadā, par tā saturu un praktisko piemērošanu organizētas diskusijas, mācību semināri, kā arī konsultācijas pašvaldību iekšējiem auditoriem un vadītājiem. Diskusiju rezultātā 2024.gadā veikti atsevišķi precizējumi sagatavotajos materiālos.

Ievērojot plānotās izmaiņas Standartos (2023. gada 1. martā publiskai apspriešanai tika nodots piedāvājums izmaiņām Standartos[[2]](#footnote-3)), kā arī potenciālās izmaiņas Rokasgrāmatas sagatavošanas laikā esošajos normatīvajos aktos, citos dokumentos un metodiskajos materiālos, Rokasgrāmata esošajā redakcijā turpmāk izmantojama kopsakarā ar aktuālajām izmaiņām tajos.

**Rokasgrāmatas pielietojums**

Rokasgrāmata nodrošina metodisko atbalstu domei, izpilddirektoram, pašvaldību institūciju vadītājiem un darbiniekiem, kā arī iekšējiem auditoriem, veidojot vienotu izpratni par IAS un tās lomu pašvaldībā, atbildību un pienākumu sadalījumu, kā arī IAN nozīmi un pievienoto vērtību pašvaldības pārvaldībā.

Rokasgrāmata pielietojama izveidojot IAS pašvaldībā, veicot izveidotās IAN pašnovērtējumu, kā arī pilnveidojot IAN darbību. Rokasgrāmatu ieteicams izmantot arī pašvaldību institūciju un kapitālsabiedrību iekšējiem auditoriem.

******Rokasgrāmatai ir ieteikuma raksturs**, un katra pašvaldība pati var izvēlēties un noteikt IAN darba organizāciju, kā arī to pašvaldības institūciju un kapitālsabiedrību sarakstu, kam pašvaldības IAN nodrošina IA pakalpojumus, kā arī konsultāciju pakalpojumu būtību un apjomu. Nosakot šo institūciju sarakstu, jāņem vērā IAN kapacitāte. Praktiski ieteikumi IA darba organizācijā atzīmēti ar speciālu simbolu (skatīt šī paragrāfa simbolu).

Veidojot IAS pašvaldībā, ieteicams ņemt vērā Standartu prasības, jo tās ietver IA profesionālās prakses prasības, kas jāievēro iekšējiem auditoriem savā darbā. Rokasgrāmatas pielikumā ietvertiem dokumentu un formu piemēriem ir ieteikuma raksturs, un tie var tikt mainīti atbilstoši pašvaldības vajadzībām, lai nodrošinātu pēc iespējas efektīvāku IAS pašvaldībā.

**Rokasgrāmatas struktūra**

Rokasgrāmatas sākuma daļā ietverta ceļa karte IAS ieviešanai pašvaldībā, iesakot galvenās darbības un atbildīgos IAS ieviešanai. Rokasgrāmata ir strukturēta divās daļās:

**I daļā** aprakstīti iekšējās kontroles sistēmas (IKS) principi, tai skaitā risku vadība un kvalitātes vadība, kā arī skaidrota IA loma attiecībā uz IKS izveidi un izvērtējumu;

**II daļā** aprakstīti IAS izveides principi, tai skaitā IAN mijiedarbība ar trešajām pusēm un auditējamo, IA normatīvā bāze, IA vide un IA veidi.

A picture containing circle, drawing, graphics, logo

Description automatically generatedRokasgrāmatas pielikumos (kas ir kā atsevišķi faili) iekļauti dažādu formu paraugi, kas ir atzīmēti ar šī paragrāfa simbolu. Pielikumā iekļautās formas ir pieejamas arī elektroniskā formātā, dodot iespēju izveidot standarta audita lietu digitālā formātā. Piedāvātie formu paraugi var tikt mainīti, ņemot vērā IAN darba organizācijas specifiku. Rokasgrāmatas pielikumi ir indeksēti, piemēram, RG2\_P2.

**Rokasgrāmatas pieņēmumi un ierobežojumi**

Ar jēdzienu *pašvaldības institūcijas* tiek saprastas pašvaldības administrācijas sastāvā esošās institūcijas, tai skaitā centrālā pārvalde, aģentūras un citas iestādes, komisijas, padomes, darba grupas un citas pašvaldības institūcijas. Jēdzienā pašvaldības institūcijas nav iekļautas pašvaldības kapitālsabiedrības, biedrības un nodibinājumi, kā arī pašvaldības dome. Pašvaldības var lemt par iekšējā audita pakalpojumu nodrošināšanu kapitālsabiedrībām.

IA funkcija ir neatkarīga un objektīva pārliecības sniegšana. IA funkcionāli (nosaka IA funkcijas un uzdevumus) var būt pakļauts domei; pakļauts izpilddirektoram; pakļauts domei vai izpilddirektoram atkarībā no konkrētās IAN funkcijas un uzdevuma. Pašvaldība izvēlas sev piemērotāko IAN funkcionālās pakļautības ieviešanas modeli. Dome saskaņā ar Pašvaldību likuma 10. pantu var lemt, ka IAN funkcionāli atskaitās nevis domei, bet domes priekšsēdētājam. Rokasgrāmatā funkcionālā pakļautība domei vai domes priekšsēdētājam jāuztver kā līdzīgas atskaitīšanās kārtības. Gadījumā, ja dome lemj, ka IAN funkcionāli atskaitās domes priekšsēdētājam, ir svarīgi nodrošināt, ka vismaz reizi gadā dome saņem apkopojošo informāciju par IAN darba rezultātiem.

IAN administratīvi var atskaitīties izpilddirektoram vai centrālās pārvaldes (administrācijas) vadītājam. Rokasgrāmatas kontekstā tās jāuztver kā līdzīgas atskaitīšanās kārtības.

# Chart Description automatically generated with medium confidenceCeļa karte iekšējā audita sistēmas izveidei pašvaldībā

**Iekšējā audita sistēmas izveide pašvaldībā**

Saskaņā ar Pašvaldību likuma 77. pantu un šā likuma pārejas noteikumu 9.punktu pašvaldībām līdz 2024. gada 1. janvārim jāizveido IAS pašvaldībās. Zemāk iekļauta ceļa karte IAS izveidei pašvaldībās vai esošās IAS izvērtēšanai attiecībā pret Rokasgrāmatā iekļautajiem ieteikumiem. Ceļa karte kalpo kā galveno uzdevumu apkopojums, lai veicinātu IAS izveidi vai pilnveidi pašvaldībā.

Iekšējā audita funkcija ir neatkarīga un objektīva pārliecības sniegšana un konsultēšana, lai palielinātu pašvaldības vērtību un pilnveidotu tās darbības. Iekšējais audits palīdz pašvaldībai sasniegt tās mērķus, ieviešot sistemātisku, disciplinētu pieeju, lai novērtētu un pilnveidotu riska vadības, kontroles un pārvaldības procesu efektivitāti. Iekšējā audita plānošana un realizācija ir balstīta uz risku izvērtējumu.

**Iekšējā audita pievienotā vērtība**

Izveidotā iekšējā audita sistēma sniedz ievērojamu pievienoto vērtību pašvaldības darbā, tai skaitā:

* sniedz domei, izpilddirektoram un pašvaldības institūciju vadībai objektīvu un neatkarīgu novērtējumu par IKS darbību, kā arī ieteikumus IKS uzlabošanai;
* spēj novērtēt visu pašvaldības darbību kopumā;
* uzlabo pašvaldības risku noteikšanas un pārvaldības procesu;
* palīdz pārskatīt un sakārtot pašvaldības darbības procesus, lai uzlabotu to efektivitāti, novērstu funkciju dublēšanos;
* iesakot rekomendācijas pašvaldības procesu uzlabošanai, palīdz pašvaldībai sniegt labākus pakalpojumus iedzīvotājiem un uzņēmējiem;
* uzlabo pašvaldības reputāciju, kā arī iesaistīto pušu uzticēšanos.

**Galvenās darbības iekšējā audita sistēmas izveidei**

|  |  |
| --- | --- |
| List outline  Atbildība par IA  Izveidi un darbību | Izpilddirektors ir atbildīgs par IKS izveidi, uzraudzību un pilnveidošanu pašvaldībā, tai skaitā par IAS izveidi pašvaldībā.  IAN funkcionāli atskaitās domei vai izpilddirektoram, atkarībā no pašvaldības izvēlētā IAS izveides modeļa. IAN administratīvi atskaitās izpilddirektoram vai centrālās pārvaldes vadītājam.  IAS var tikt izveidota kā centrālās pārvaldes viens darbinieks, kas administratīvi atskaitās izpilddirektoram (viena auditora gadījumā), centrālās pārvaldes struktūrvienība (divu vai vairāk auditoru gadījumā), realizētā sadarbībā ar citas pašvaldības IAN vai arī kombinējot dažādos IA izveides veidus, tai skaitā atsevišķus auditus nododot ārpakalpojumā, ja nepieciešams. Veidojot IAS, ir svarīgi nodrošināt “četru acu” principu IA realizācijā.  Ja pašvaldībā jau ir izveidota IAS, ieteicams izvērtēt izveidoto sistēmu attiecībā pret Rokasgrāmatā iekļautajiem ieteikumiem, kā arī izvērtēt IAS kapacitāti. Izvērtējums var tikt veikts kā IAN pašnovērtējums un adresēts izpilddirektoram (Rokasgrāmatas pielikumā iekļauta pašnovērtējuma anketa). Gadījumā, ja ir neatbilstības starp pašreizējo IAS praksi un Rokasgrāmatā noteikto, izvērtēt, vai ir nepieciešams pārejas periods Rokasgrāmatā iekļauto ieteikumu ieviešanai.  IAN stratēģiskos un gada plānus apstiprina dome vai izpilddirektors. Izpilddirektors un pašvaldības institūciju vadītāji ir atbildīgi par IAN ieteikumu ieviešanu. |
| User outline Viens auditors | Dome vai izpilddirektors apstiprina iekšējā audita (kā funkcijas) reglamentu. Dome vai izpilddirektors nosaka iekšējā auditora kvalifikācijas prasības, atalgojuma līmeni. Izpilddirektors noslēdz darba līgumu ar iekšējo auditoru. |
| Hierarchy outline  Struktūrvienība | Dome vai izpilddirektors apstiprina IAN reglamentu. Dome vai izpilddirektors nosaka IAN vadītāja kvalifikācijas prasības, atalgojuma līmeni. Izpilddirektors noslēdz darba līgumu ar IAN vadītāju. Kvalifikācijas prasības iekšējiem auditoriem nosaka IAN vadītājs. |
| Search Inventory outline  IA vides  noteikšana | Dome vai izpilddirektors nosaka pašvaldības institūcijas, kurām tiek nodrošināti IA pakalpojumi.  Nosakot pašvaldības institūcijas, kurām tiks nodrošināti IA pakalpojumi, izvērtēt, vai kādā no pašvaldības institūcijām nav jau izveidota iekšējā audita funkcija. Ja ir izveidota, tad ieteicams nodrošināt centrālās pārvaldes IAN un pašvaldības institūcijas iekšējo auditoru sadarbību un auditu koordināciju. Atbildīgais par koordinācijas nodrošināšanu ir IAN. IA vidē var tikt iekļauti deleģēšanas līgumu izpildes auditi, tai skaitā kapitālsabiedrībām deleģēto uzdevumu izpildes auditi. |
| User network outline  Sadarbība | IAN sadarbībā ar citu pašvaldību IAN var realizēt kopīgus auditus (auditoru sadarbība apstiprināta ar iesaistīto pašvaldības domes lēmumiem), ievērojot informācijas konfidencialitātes prasības.  IAN var būt koordinatora, kā arī informācijas nodrošinātāja loma pašvaldības sadarbībā ar trešajām pusēm, piemēram, Valsts kontroli, Revīzijas iestādi, nozaru ministriju iekšējiem auditoriem un citām iesaistītām pusēm. |


# Chart Description automatically generated with medium confidenceChart Description automatically generated with medium confidenceIekšējā kontroles sistēma pašvaldībās

## Iekšējās kontroles sistēmas elementi

Izpilddirektors ir atbildīgs par pašvaldības IKS izveidi, uzraudzību un pilnveidošanu. IKS izveido un pilnveido atbilstoši normatīvā regulējuma prasībām, kā arī ņemot vērā labo praksi.

**Ārējais normatīvais regulējums un vadlīnijas**

**Pašvaldību likuma** 77. pants[[3]](#footnote-4) nosaka nepieciešamību pašvaldībās izveidot IKS, attēlā zemāk sniegti tās mērķi.



Attēls 1. IKS izveide pašvaldībā

Datu avots: Pašvaldību likums

IKS izveidē un realizācijā pašvaldībā jāievēro vispārējie valsts pārvaldes principi (**Valsts pārvaldes iekārtas likuma** 10. pants attiecas uz pašvaldības darbību kopumā).



Attēls 2. Faktori attiecībā uz IKS izveidi pašvaldībā

Datu avots: Valsts pārvaldes iekārtas likums



Pašvaldību likums nosaka prasību izveidot IKS, bet praktiskie IKS ieviešanas aspekti ir aprakstīti dažādās vadlīnijās.

Veidojot IKS, pašvaldība var ņemt vērā VARAM izstrādātās **“Iekšējās kontroles sistēmas vadlīnijas pašvaldībās**”[[4]](#footnote-5) un vadlīniju pielikumus, kur iekļauts iekšējās kontroles sistēmas pašnovērtējums (11 elementi) pašvaldības IKS finanšu vadības jomā un apliecinājuma prasības. Vadlīnijām ir ieteikuma raksturs. Daļa no vadlīnijās ietvertajām prasībām ir iekļautas arī Valsts kases izstrādātajās IKS vadlīnijās[[5]](#footnote-6) attiecībā uz gada pārskatu sagatavošanu, jo abās vadlīnijās implicēti līdzīgi jautājumi, piemēram, pārvaldības principi, finanšu vadības un grāmatvedības principi.

Pašvaldība, veidojot IKS, var ņemt vērā arī VARAM izstrādāto “**Metodika 2021. gada jaunveidojamo novadu pašvaldības darbības uzsākšanai**”,[[6]](#footnote-7) kas nosaka IKS elementus, kā

1) **Kontroles vides izveidošana** ir process, ko izstrādā un ievieš pašvaldība, lai nodrošinātu stabilu garantiju, ka tiek sasniegti mērķi saistībā ar finanšu pārskatu ticamību, saimnieciskas darbības rezultātiem un efektivitāti, kā arī to atbilstību likumiem un normatīviem aktiem;


2) **Risku noteikšana, analīze un novērtēšana** ir process, lai identificētu potenciālus notikums, kas pašvaldībai būtiski traucētu sasniegt tās izvēlēto stratēģiju un mērķus, kā arī būtiski ietekmētu vai apdraudētu tās darbību;

3) **Kontroles pasākumu īstenošana** ir process, kas nepieciešams, lai mazinātu risku, ka pašvaldība vai tās iestādes cietīs zaudējumus no tā, ka iekšējās kontroles sistēma nestrādā efektīvi;

4) **Informācijas un saziņas nodrošināšana** ir process, lai pašvaldības vai to iestādes sasniegtu izvirzītos mērķus, kur viens no svarīgiem priekšnosacījumiem ir efektīva informācijas un saziņas nodrošināšana jeb komunikācija. Efektīva komunikācija nodrošina informācijas plūsmu visos virzienos gan horizontāli, gan vertikāli, kā arī starp darbiniekiem, vadību, klientiem, sadarbības partneriem, sabiedrību u.c. Informācijas apritei ir ļoti liela loma IKS nodrošināšanā, tā veicina efektīvu atskaišu, pārskatu un ziņojumu sagatavošanu, kas savukārt nodrošina vadībai iespēju saņemt savlaicīgu, pareizu un pilnīgu informāciju, kas svarīga lēmumu pieņemšanā.

5) **Uzraudzība** ir process, kas nodrošina darbības, kuras īsteno visu līmeņu vadītāji, ar mērķi nodrošināt, ka atbildībā esošajos procesos tiek ievērotas prasības attiecībā uz kontroļu īstenošanu un gadījumos, ja rodas kļūdas, tiek veiktas atbilstošas darbības:

a) iekšējais un ārējais audits, kas veic periodisku IKS vides novērtēšanu;

b) nepārtraukts uzraudzības mehānisms informācijas sistēmās.

Attēls 3. IKS elementi, pamatojoties uz VARAM metodiku

Datu avots: © Vides aizsardzības un reģionālās attīstības ministrija (VARAM), 2021

VARAM metodika ietver praktiskus ieteikumus attiecībā uz pašvaldību darbību, tādēļ metodiku var izmantot arī tās pašvaldības, kurām nebija izmaiņu saistībā ar administratīvi teritoriālo reformu.

Pašvaldībām, izstrādājot un pilnveidojot IKS, jāņem vērā **“Vadlīnijas par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā**”,[[7]](#footnote-8) apstiprinātas ar KNAB priekšnieka 2018. gada 31. janvāra rezolūciju.

Iekšējie auditori nav atbildīgi par trauksmes cēlēju lietu izskatīšanu un dienesta pārbaužu veikšanu. Šo darbību veikšanai jānozīmē citi atbildīgie no pašvaldības puses, nepieciešamības gadījumā izveidojot komisiju un nosakot pārbaužu veicējus.

Ieviešot un pilnveidojot IKS, pašvaldība var ņemt vērā (kā labās prakses piemēru) Ministru kabineta 2012. gada 8. maija noteikumus Nr.326 **„Noteikumi par iekšējās kontroles sistēmu tiešās pārvaldes iestādēs**”.

Pašvaldības var ņemt vērā (kā labās prakses piemēru) **Valsts kontroles prezentāciju**[[8]](#footnote-9) par **Iekšējās kontroles sistēmu un labu pārvaldību**, kurā iekļauta informācija par IKS; tās nozīmi; normatīvo regulējumu un sistēmas modeļiem (t. sk. COSO modeli); IKS elementiem; darbības plānošanu; kontroles vides izveidošanu; risku noteikšanu, analīzi un novērtēšanu; kontroles pasākumu īstenošanu; kontroļu efektivitāti.

Viens no iekšējās kontroles sistēmas uzdevumiem ir arī uzraudzīt aizdomīgus darījumus. Saskaņā ar NILLTPF novēršanas likuma 3.1. pantu pašvaldības pienākums ir informācijas sniegšana par aizdomīgiem darījumiem.

Detalizētāks skaidrojums un piemēri par NILLTPF novēršanas prasībām un to piemērošanu aprakstīts Finanšu un kapitāla tirgus komisijas 2021. gada 21. decembra ieteikumos Nr.169 "Ieteikumi noziedzīgi iegūtu līdzekļu legalizācijas un terorisma, un proliferācijas finansēšanas novēršanas un sankciju riska pārvaldīšanas iekšējās kontroles sistēmas izveidei un klientu izpētei" attiecīgajās nodaļās.

Kā arī pieejams Finanšu izlūkošanas dienesta 2022. gada NILLTPF un sankciju risku novērtējums publiskajā sektorā, kur tiek iezīmētas noziedzīgu nodarījumu risku jomas, NILL riski publiskajā sektorā, aprakstīti sankciju riska pārvaldīšana publiskajā sektorā.

**Ētikas kodekss**

Pašvaldība ir atbildīga par Ētikas kodeksa izstrādi pašvaldībā, kā arī jānodrošina, ka visi iekšējie auditori regulāri piedalās mācībās par Ētikas kodeksu un ētikas principiem, ko iekšējie auditori ievēro. Iekšējiem auditoriem ieteicams ievērot arī IAI Ētikas kodeksu.

Ministru kabineta 2017. gada 17. oktobra noteikumu Nr. 630 “**Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā**”[[9]](#footnote-10) 7.4. apakšpunktā noteikts, ka, lai nodrošinātu institūcijas kontroles vides izveidošanu un korupcijas risku identificēšanu, analīzi un novērtēšanu, institūcijas vadītājs vai viņa pilnvarota persona apstiprina visiem institūcijas darbiniekiem saistošus institūcijas ētikas principus.

Papildus Korupcijas novēršanas un apkarošanas birojs (KNAB) ir apkopojis dažādus metodiskos ieteikumus un materiālus,[[10]](#footnote-11) tajā skaitā VARAM izstrādātos “**Pašvaldības ētikas kodekss**”[[11]](#footnote-12) metodiskos ieteikumus, kuros iekļauti darbinieku profesionālās ētikas un uzvedības pamatprincipi, darbinieka ētikas pamatprincipi komunikācijā ar lobētājiem un ētikas kodeksa normu pārkāpumu izskatīšana.



Ieteikums pašvaldības Ētikas kodeksu publicēt pašvaldības interneta vietnē, regulāri pārskatīt, kā arī nodrošināt, ka visi pašvaldības darbinieki ir rakstiski apliecinājuši Ētikas kodeksa ievērošanu. Izvērtēt, vai atsevišķs Ētikas kodekss veidojams katrai pašvaldības institūcijai vai viens Ētikas kodekss izveidojams visai pašvaldībai.

**OECD ieteikumi par sabiedrības integritāti**

2017. gadā OECD pieņēma jaunus ieteikumus par sabiedrības integritāti.[[12]](#footnote-13) Dokumentā tiek iekļauta informācija par integritāti, liekot uzsvaru uz integritātes kultūras izkopšanu visā sabiedrībā, tas sniedz politikas veidotājiem priekšstatu par sabiedrības integritātes stratēģiju. OECD ir izstrādājusi sabiedrības integritātes rokasgrāmatu,[[13]](#footnote-14) kas sniedz norādījumus valdībai, uzņēmējiem un sabiedrībai par OECD sabiedrības integritātes ieteikumu ieviešanu.

Saskaņā ar OECD integritāte ir pareizas valsts pārvaldības sistēmas stūrakmens, tas iedzīvotājiem apliecina, ka valdība strādā viņu interesēs un ir ļoti svarīga visas sabiedrības ekonomiskajam uzplaukumam un labklājībai.

OECD ieteikumus izmantot kā labās prakses piemēru, bet piemērojot ņemt vērā arī iepriekš aprakstītās vadlīnijas, kas izstrādātas atbilstoši Latvijas situācijai un normatīvai bāzei.

**Labā prakse attiecībā uz iekšējās kontroles sistēmas izveidi**

Sponsorējošo organizāciju komiteja (tulk. no angļu val. The Committee of Sponsoring Organizations) (COSO)[[14]](#footnote-15) ir izstrādājusi dažādus ieteikumus un vadlīnijas saistībā ar IKS. Zemāk iekļauta informācija no **COSO vadlīnijām,** kas varētu tikt izmantota pašvaldību IKS izveidē (labās prakses piemērs).



VARAM un Valsts kases izstrādātās vadlīnijas attiecībā uz IKS pašvaldībās ir balstītas uz COSO vadlīnijām un ietver visas vai daļu no kontroles elementiem.

A picture containing text, screenshot, general supply, businesscard

Description automatically generated**Mērķu un kontroles elementu attiecības[[15]](#footnote-16)**

Pastāv tieša saikne starp mērķi, ko institūcijas cenšas sasniegt, un to, kas nepieciešams mērķu sasniegšanai, kā arī organizatorisko struktūru institūcijā. Saskaņā ar COSO vadlīnijām to saikne ir attēlota kuba formā.

* Trīs mērķu kategorijas — darbības, ziņošana un atbilstība;
* pieci kontroles elementi;
* organizatoriskā struktūra.

**Kontroles elementi[[16]](#footnote-17)**

Saskaņā ar COSO IKS sastāv no **5 integrētiem kontroles elementiem** – kontroles vide, risku novērtējums, kontroles pasākumu īstenošana, informācija un saziņa, uzraudzības pasākumi. Zemāk iekļauta paskaidrojoša informācija par katru no kontroles elementiem.

Attēls 4. COSO kubs

Datu avots: COSO

***Kontroles vide*** - standartu, procesu un struktūru kopums, kas nodrošina pamatu iekšējās kontroles veikšanai visā institūcijā. Dome, izpilddirektors un pašvaldības institūciju vadītāji nosaka toni attiecībā uz IKS nozīmi. Kontroles vide sastāv no personiskajām un profesionālajām integritātēm, darbinieku ētiskajām vērtībām un viņu kompetences, kā arī vadības veidiem un stiliem. Apsverot kontroles vidi, būtu jāredz, vai ir skaidri definēta organizatoriskā misija, vai ir redzējums par darbībām un plānota pieeja tai, tostarp, stratēģiskajos un citos plānošanas dokumentos ietverti izvirzītie mērķi. Veicot kontroles vides pārskatīšanu, ir jāanalizē arī organizatoriskā struktūra. Tas ietver iestāžu un atbildības deleģēšanu un ziņojumu sniegšanas kārtību, rakstisku noteikumu un procedūru piemērošanas praksi, cilvēkresursu pārvaldības politiku u.c. procesus.

***Risku novērtējums***– saskaroties ar dažādiem ārējiem un iekšējiem riskiem, nepieciešams veikt risku identificēšanu un novērtēšanu, kas ir neatņemama plānošanas un lēmumu pieņemšanas procesa sastāvdaļa. Riska pārvaldība jāuzskata par vispārēju procesu, lai noteiktu, novērtētu un uzraudzītu risku, ņemot vērā iestādes mērķus un veicot vajadzīgos pasākumus, jo īpaši ar IKS starpniecību. Riska novērtējums ir pamats, lai noteiktu, kā riski tiks pārvaldīti.

***Kontroles pasākumu īstenošana*** – darbības, kas noteiktas ar iekšējiem normatīviem aktiem un procedūrām. Kontroles pasākuma īstenošana tiek veikta visos institūcijas līmeņos, dažādos pašvaldības uzdevumu izpildes procesu posmos un tehnoloģiskajā vidē. Kontroles pasākuma īstenošanai var būt preventīvs vai detektīvs raksturs, un tās var ietvert virkni manuālu un automatizētu darbību, piemēram, autorizāciju un apstiprinājumu, verifikācijas, saskaņošanas. Kontroles pasākumi ietver rakstiskus noteikumus, procedūras un pasākumus, kas ieviesti, lai sasniegtu mērķus, mazinot risku līdz pieņemamam līmenim. Kontroles darbību piemēri var būt: pienākumu nodalīšana sagatavošanai, apstrādei, reģistrēšanai un maksājumiem; divkārša paraksta sistēma; aktīvu un informācijas aizsardzības noteikumi; procedūras visu darījumu pilnīgai, precīzai, regulārai un atjauninātai uzskaitei; dokumentēšanas noteikumi.

***Informācija un saziņa*** – informācija ir nepieciešama, lai institūcija varētu veikt iekšējās kontroles pasākumus. Vadība iegūst un izmanto atbilstošu informāciju gan no iekšējiem, gan ārējiem avotiem, lai atbalstītu citu iekšējās kontroles elementu darbību.

***Uzraudzības pasākumi*** – pastāvīgi novērtējumi, atsevišķi novērtējumi vai abu kombinācija, lai pārliecinātos, vai katra no iekšējās kontroles sastāvdaļām darbojas. Jāņem vērā, ka viens no uzraudzības pasākumiem ir iekšējais audits.

Zemāk tabulā iekļauta informācija par septiņpadsmit principiem, kas attiecas uz IKS sastāvdaļām.[[17]](#footnote-18)

Tabula 1. 17 iekšējās kontroles principi un iekšējās kontroles sastāvdaļas

|  |  |
| --- | --- |
| Iekšējās kontroles sastāvdaļas | Principi |
| Kontroles vide | 1. *Apņemšanās ievērot godīgumu un ētiskās vērtības*. Prasība jāiekļauj pašvaldības Ētikas kodeksā.  2. *Īstenot pārraudzību pār veiktajām darbībām.* Aprakstīt pašvaldības institūcijas procedūrās.  3. *Izveidot struktūru un atbildības*. Izveidot pašvaldību institūciju organizatoriskās struktūras, noteikt pilnvaras un pienākumus. Pašvaldības institūcijas vadītājs izveido institūcijas organizatorisko struktūru, kā arī pilnvaras un pienākumus institūcijā.  4. *Ievērot kompetences.* Pašvaldība demonstrē apņemšanos piesaistīt, attīstīt un noturēt kompetentas personas, lai īstenotu iestādes mērķus (lai īstenotu pašvaldības attīstības programmu un tajā noteiktos uzdevumus). Nepieciešamās darbinieku kompetences iekļaut amatu aprakstos.  5. *Ieviest atbildības* – pašvaldība liek darbiniekiem atbildēt par saviem iekšējās kontroles pienākumiem mērķu sasniegšanā. Aprakstīt iestādes procedūrās. |
| Risku novērtējums | 6. *Noteikt mērķus* – pašvaldība pietiekami skaidri nosaka mērķus, lai varētu identificēt un novērtēt ar mērķu izpildi saistītos riskus. Piemēram, izstrādāt pašvaldības ilgtspējīgas attīstības stratēģiju un ikgadējos darba plānus.  7. *Identificēt un analizēt riskus* – iestāde identificē riskus, kas apdraud tās mērķu sasniegšanu visā iestādē, un analizē riskus kā pamatu, lai noteiktu, kā riski būtu jāpārvalda. Ieviešama risku vadības sistēma pašvaldības institūcijās, nosakot atbildīgās personas par risku vadības procesu.  8. *Novērtēt krāpšanās riskus* – pašvaldība ņem vērā krāpšanas iespējas, novērtējot riskus mērķu sasniegšanai. Novērtēt krāpšanās riskus pašvaldības kopējā risku vadības procesā, kā arī izvērtēt krāpšanās riskus un nepieciešamās kontroles, nosakot un aprakstot pašvaldības procesus.  9. *Identificēt un analizēt būtiskas izmaiņas,* kas varētu kardināli ietekmēt IKS. Vadības sanāksmēs un risku identificēšanas procesā izvērtēt būtiskas pārmaiņas, kas var ietekmēt vai jau ietekmē pašvaldības darbību. |
| Kontroles pasākumu īstenošana | 10. *Kontroles pasākumu īstenošana,* kas veicina risku mazināšanu mērķu sasniegšanai līdz pieņemamam līmenim. Kontroles pasākumus dokumentēt pašvaldības procedūrās.  11. *Izstrādāt tehnoloģiju kontroles mehānismus* – pašvaldība izvēlas un izstrādā vispārējas kontroles pasākumu īstenošanu, lai nodrošinātu mērķu sasniegšanu. Papildus tiek izvērtēti tehnoloģiju riski, piesaistot IT drošības speciālistu.  12. *Izmantot iekšējos normatīvos aktus un procedūras* – pašvaldība izvērš kontroles pasākumu īstenošanu, izmantojot politikas un procedūras, kas nosaka nepieciešamos kontroles elementus. Politikas un procedūras dokumentēt. |
| Informācija un saziņa | 13. *Izmantot būtisko informāciju* – pašvaldība iegūst vai veido būtisku, kvalitatīvu informāciju, lai atbalstītu iekšējās kontroles darbību. Svarīgākos būtiskas informācijas elementus iekļaut un dokumentēt pašvaldības procedūrās.  14. *Iekšējā komunikācija* – pašvaldība iekšēji paziņo informāciju, tostarp iekšējās kontroles mērķus un pienākumus, kas nepieciešami iekšējās kontroles funkcionēšanas atbalstam. Iepazīstināt pašvaldības darbiniekus ar izveidotajām procedūrām, kā arī regulāri atjaunot procedūras, lai tās atbilstu risku izvērtējumam un optimālai resursu izmantošanai.  15. *Ārējā komunikācija* – pašvaldība sazinās ar ārējām pusēm par jautājumiem, kas ietekmē iekšējās kontroles darbību. Ārējās komunikācijas piemēri: saziņa ar Valsts kontroli, VARAM, Revīzijas iestādi. |
| Uzraudzības pasākumi | 16. Veikt pastāvīgu un/vai atsevišķu darbību uzraudzību – pašvaldība veic pastāvīgus un/vai atsevišķus novērtējumus, lai pārliecinātos, vai IKS sastāvdaļas darbojas. Uzraudzības darbības iekļaut pašvaldības procedūrās, kā arī iekšējam auditam veikt neatkarīgu IKS izvērtējumu.  17. Izvērtēt nepilnības – dome vai izpilddirektors novērtē IKS nepilnības un laikus paziņo par tām pusēm, kas ir atbildīgas par darbību veikšanu. Par identificēto nepilnību novēršanu ir atbildīgas pašvaldības institūcijas, bet nepilnību novēršanas plāna īstenošanu izvērtē iekšējais audits. |

Datu avots: © Committee of Sponsoring Organizations of the Treadway Commission (COSO), 2013

**Iekšējās kontroles sistēma un iekšējais audits**

IKS galvenos elementus un to sastāvdaļas var iedalīt trīs līmeņos: vadības kontroles jeb pirmā aizsardzības līnija (nosaka toni un augsta līmeņa pārbaudes vai plānotās kontroles procedūras darbojas); realizētās kontroles procedūras jeb otrā aizsardzības līnija (pašvaldības procedūras un konkrētas realizētās kontroles un pārbaudes); iekšējais audits jeb trešā aizsardzības līnija (izveidotās IKS neatkarīgas pārbaudes).

Pamatojoties uz pārvaldību un iekšējo kontroli, COSO modelis var tikt izmantots visās trīs aizsardzības līnijās.[[18]](#footnote-19) Zemāk iekļauta informācija par trim aizsardzības līnijām.

1. aizsardzības līnija

2. aizsardzības līnija

3. aizsardzības līnija

Finanšu pārbaudes

Vadības kontroles

Iekšējais audits

Iekšējās kontroles

pasākumi

Drošības pārbaudes

Risku vadības funkcija

Dome

Kvalitātes kontrole

Kontroles pārbaudes

Atbilstības pārbaudes

Nosaka institūcijas mērķus

A picture containing text, screenshot, general supply, businesscard

Description automatically generated

Ietvars, ko izmanto, lai pārvaldītu risku un kontrolētu mērķu sasniegšanu, attiecas uz visām aizsardzības līnijām

Institūcijas organizatoriskā struktūra riska un kontroles pienākumu veikšanai

Attēls 5. Mērķu, ietvara un modeļu attiecības

Datu avots: © Committee of Sponsoring Organizations of the Treadway Commission (COSO), 2015

Neatkarīgi no tā, kā pašvaldības institūcija strukturē savas trīs aizsardzības līnijas, ieteicams ievērot šādus principus:

* pirmā aizsardzības līnija izveidota vadībai un procesu īpašniekiem, kuru darbība rada un/vai pārvalda riskus, kas var veicināt vai kavēt institūcijas mērķu sasniegšanu;
* otrā aizsardzības līnija ir izveidota, lai atbalstītu pārvaldību un nodrošinātu efektīvu risku un kontroles pārvaldību;
* trešā aizsardzības līnija sniedz pārliecību augstākajai vadībai par pirmās un otrās aizsardzības līnijas darbības efektivitāti. Trešā aizsardzības līnija – iekšējais audits - neveic vadības funkcijas, tādējādi nodrošinot tā objektivitāti un organizatorisko neatkarību.

Lai nodrošinātu atbilstošu pašvaldības IKS novērtējumu, var tikt ieviesti divi uzraudzības veidi. Pirmais uzraudzības veids ietvertu pašvaldības institūciju IKS pašnovērtējumu, kas var tikt realizēts, izmantojot VARAM un / vai Valsts kases vadlīnijas vai arī pašvaldības izstrādātu IKS pašnovērtējuma anketu. Pašnovērtējuma (atbildīgs izpilddirektors un pašvaldību institūciju vadītāji) veikšanas nepieciešamību un regularitāti, piemēram, pašvaldības lielākajās institūcijās, nosaka izpilddirektors. Otrais uzraudzības veids ietvertu IA ikgadējo pašvaldības IKS izvērtējumu, kas tiktu balstīts uz gada laikā veiktajiem iekšējiem un ārējiem auditiem un revīzijām.

**Vadlīnijas saistībā ar iekšējās kontroles sistēmas ieviešanas aspektiem**

Zemāk iekļauti piemēri vadlīnijām, ko pašvaldības var ņemt vērā, pilnveidojot IKS.

* Publiskie iepirkumi[[19]](#footnote-20)
* VRAA tīmekļa vietne pieejamie materiāli par atvērtiem datiem[[20]](#footnote-21)
* Valsts kancelejas tīmekļa vietnē pieejamie materiāli par atvērto pārvaldību[[21]](#footnote-22);
* KNAB tīmekļa vietne pieejamie metodiskie materiāli[[22]](#footnote-23).

**Iekšējā auditora loma iekšējās kontroles sistēmas izvērtēšanā**

Saskaņā ar trīs IKS aizsardzības līniju modeli IA ir atbildīgs par IKS regulāru un neatkarīgu novērtēšanu.

Pašvaldība var izvēlēties ziņošanas veidu un ziņojuma struktūru, kā IA ziņo domei vai izpilddirektoram par IKS pašvaldībā (kopējais vērtējums par gadu nevis konkrēts iekšējā audita ziņojums). Piemēram, IA gada ziņojums, kur iekļauts pašvaldības IKS kopējais novērtējums, kas balstīts uz gada laikā IAN un ārējā audita realizētajiem auditiem, kā arī pašvaldības institūciju IAN ziņojumiem, ja pašvaldības institūcijās ir izveidota sava IAS. Pašvaldības IKS kopējais novērtējuma ziņojums var tikt strukturēts saskaņā ar COSO kontroles elementiem:

* kontroles vide;
* riska novērtēšana;
* kontroles darbības;
* informācija un komunikācija;
* uzraudzības pasākumi.

Kopējā IKS novērtējuma nepieciešamību un pievienoto vērtību nosaka arī Standarti, īpaši akcentējot, ka tam jābūt objektīvam un balstītam uz pierādījumiem.

|  |
| --- |
| 2450 – Vispārējie atzinumi  Sniedzot vispārēju atzinumu, tajā jāņem vērā organizācijas stratēģijas, mērķi un riski, kā arī augstākās vadības un citu ieinteresēto personu vēlmes. Vispārējais atzinums jāpamato ar pietiekamu, ticamu, būtisku un noderīgu informāciju. |



Ja IAN tiek deleģēti uzdevumi saistībā ar IKS izveidi, tad mazinās iekšējā auditora neatkarība, un jomām, kur iekšējais auditors ir bijis iesaistīts IKS izveidē, būs nepieciešams piesaistīt ārpakalpojuma sniedzēju, lai izvērtētu IKS. IAN nav atbildīgs par IKS izveidi.

## Risku vadības sistēma

Dome, izpilddirektors un pašvaldību institūciju vadītāji ir atbildīgi par risku vadības sistēmas izveidi, pārraudzību un uzlabošanu korupcijas apkarošanas jomā, bet labā prakse būtu ieviest kompleksu risku vadības sistēmu pašvaldībā, aptverot visus pašvaldības riskus, ne tikai saistībā ar korupcijas apkarošanu. Risku vadības sistēmas izveidē un pilnveidošanā jāņem vērā normatīvā regulējuma prasības, kā arī var tikt ņemtas vērā labās prakses vadlīnijas.

**Ārējais normatīvais regulējums un vadlīnijas**

**Pašvaldību likuma** 77. pants[[23]](#footnote-24) nosaka nepieciešamību pašvaldībās izveidot sistēmu iespējamo korupcijas un interešu konflikta risku identificēšanai un novēršanai. Pašvaldībās var tikt izveidota plašāka sistēma saistībā ar risku identificēšanu, izvērtēšanu, ietverot visus ar pašvaldības darbību saistītos riskus.

Izstrādājot risku vadības sistēmu, jāņem vērā KNAB “**Vadlīnijas par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā**”.[[24]](#footnote-25)

**Ministru kabineta 2017. gada 17. oktobra noteikumu Nr. 630** “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”[[25]](#footnote-26) 4. punkts paredz (labās prakses piemērs), ka, lai nodrošinātu IKS izveidi, pilnveidošanu un uzturēšanu, institūcijas vadītājs vai viņa pilnvarota persona var izveidot iekšējās kontroles struktūrvienību vai pilnvarot kādu institūcijas struktūrvienību vai darbinieku veikt šīs darbības.

**Iekšējā audita nodaļas loma risku vadības sistēmas izvērtēšanā**

IAN ir atbildīga par pašvaldības izveidotās risku vadības sistēmas neatkarīgu izvērtēšanu, piemēram, iekļaujot risku vadības sistēmas izvērtējumu IAN stratēģiskajā plānā.

|  |
| --- |
| 2120 – Risku vadība  Iekšējā audita struktūrvienībai ir jāvērtē efektivitāte un jāsekmē riska vadības procesa uzlabošana.  2120.C3 – Risku vadība  Palīdzot vadībai izveidot vai uzlabot riska vadības procesus, iekšējiem auditoriem ir jāatturas no jebkādu vadības pienākumu uzņemšanās un risku faktiskās vadības. |



IAN savā darbā var izmantot risku izvērtēšanas rezultātus, bet IAN nevar būt atbildīga par risku identificēšanu, to varbūtības un ietekmes noteikšanu. IAN veic neatkarīgu pašvaldības darbības risku izvērtējumu, lai sagatavotu IAN stratēģisko un gada plānu. IAN var veikt pašvaldības izveidotās risku vadības sistēmas neatkarīgu novērtējumu un konsultēt par risku vadības procesa izveidi.

**Labā prakse attiecībā uz risku vadības pārvaldību**[[26]](#footnote-27)

Balstoties uz COSO ieteikumu saistībā ar riska pārvaldības integrāciju ar stratēģiju, IKS modelis ietver institūcijas misiju, vīziju un pamatvērtības kā virzītājspēku institūcijas kopējā stratēģiskā virziena noteikšanā un ikdienas darbībā.

Diagram

Description automatically generated

Attēls 6. COSO darbības virzītājspēki risku pārvaldībai

Datu avots: © Committee of Sponsoring Organizations of the Treadway Commission (COSO), 2017

Institūcijas riska pārvaldība ietver integrāciju ar stratēģiju, akcentējot institūcijas riska pārvaldības nozīmi stratēģiskajā plānošanā, jo risks ietekmē stratēģijas īstenošanu visās struktūrvienībās un funkcijās. Attēlā zemāk attēlots COSO IKS pārvaldības modelis.



Attēls 7. Institūcijas riska vadība

Datu avots: © Committee of Sponsoring Organizations of the Treadway Commission (COSO), 2017

Risku pārvaldības ietvars ir principu kopums, kas sakārtots piecos savstarpēji saistītos elementos:

**Pārvaldība un kultūra**: pārvaldība nosaka institūcijas toni, pastiprinot institūcijas riska pārvaldības nozīmi un nosakot pārraudzības pienākumus par to. Kultūra attiecas uz ētiskām vērtībām, vēlamo uzvedību un izpratni par risku institūcijā. Institūcijā tiek noteikti iekšējie normatīvie akti, piemēram, ētikas kodess, kurā tiek noteiktas uzvedības normas.

**Stratēģija un mērķu noteikšana**: institūcijas riska pārvaldība, stratēģija un mērķu noteikšana darbojas kopā stratēģiskās plānošanas procesā. Institūcija nosaka mērķus, ko iekļauj attīstības plānošanas dokumentos.

**Stratēģijas izpildes un uzraudzība**: ir jāidentificē un jānovērtē riski, kas var ietekmēt stratēģijas un institūcijas mērķu sasniegšanu. Riski tiek prioritizēti pēc ietekmes pakāpes, iepriekš nosakot riska toleranci. Pēc tam institūcija izvēlas atbildes uz risku un uzņemtā riska apjomu. Par šī procesa rezultātiem ziņo galvenajām riska ieinteresētajām personām.

**Stratēģijas pārskatīšana un papildināšana**: pārskatot struktūrvienību darbību, institūcija var apsvērt, cik labi institūcijas riska pārvaldības elementi darbojas laika gaitā un, ņemot vērā būtiskas izmaiņas, nosaka, kādi pilnveidojumi ir nepieciešami.

**Informācijas apmaiņa, komunikācija un ziņošana**: institūcijas riska pārvaldībai ir nepieciešams nepārtraukts informācijas iegūšanas un apmaiņas process gan no iekšējiem, gan ārējiem avotiem.

## Kvalitātes vadības sistēma

Ja pašvaldība lemj par kvalitātes vadības sistēmas izveidi, izpilddirektors un pašvaldību institūciju vadītāji ir atbildīgi par sistēmas izveidi, pārraudzību un uzlabošanu pašvaldībā. Kvalitātes vadības sistēmas izveidē un pilnveidošanā jāņem vērā normatīvā regulējuma prasības, kā arī labās prakses vadlīnijas.

**Ārējais normatīvais regulējums un vadlīnijas**

Starptautiskā Standartizācijas organizācija (International Organization for Standardization – ISO) nosaka standartus saistībā ar kvalitātes sistēmu jeb **ISO 9000 kopas standartus** (piemēram, ISO 9000:2015,[[27]](#footnote-28) ISO 9001:2015,[[28]](#footnote-29) ISO 9004:2018.[[29]](#footnote-30)). Kvalitātes vadības sistēma (KVS) pēc ISO standarta sastāv no dokumentētas kvalitātes politikas un mērķiem, kvalitātes rokasgrāmatas un procedūru saraksta. ISO standarti tiek adaptēti Latvijā, adaptētā standarta nosaukumam pievienojot „LVS”.[[30]](#footnote-31) LVS mājaslapā pieejami standarti par samaksu.[[31]](#footnote-32)

ISO 9001:2015 standarts[[32]](#footnote-33) nosaka, ka organizācijai neatkarīgi no nozares jābūt dokumentētai šādai informācijai:

* KVS sfēra;
* Kvalitātes politikai;
* Kvalitātes mērķi un rīcības plāni;
* Piegādātāju/apakšuzņēmēju novērtēšanas rezultātiem;
* Pierādījumi par produkta un/vai pakalpojuma atbilstību prasībām;
* Mērījumi un monitoringa rezultāti;
* KVS iekšējā audita programma un rezultāti;
* Vadības pārskats.

**EFQM Izcilības modelis[[33]](#footnote-34)** (pēdējās izmaiņas veiktas 2021. gadā) balstās uz izcilības pamatnostādnēm, un tas ir visaptverošais ietvars institūcijas vadīšanai (labās prakses piemērs). Tas sastāv no 3 daļām un 7 kritērijiem. Pirmajā daļā “virziens” ietilpst mērķis, vīzija, misija, kultūra un vadība, otrajā daļā “izpilde” tiek iekļautas ieinteresētās puses, ilgtspējība, institūcijas sniegums, trešajā daļā “rezultāti” ir ieinteresēto pušu rezultāti, institūcijas darbības veiktspēja.

EFQM atzinības līmeni un sertifikātu institūcijai iespējams iegūt, veicot ārējo novērtēšanu. Ārējo novērtējumu organizē EFQM nacionālais partneris - Latvijas Kvalitātes biedrība.[[34]](#footnote-35) Pirms ārējās novērtēšanas jābūt veiktam pašnovērtējumam pēc jaunā EFQM modeļa. Var tikt izmantota EFQM modeļa brošūra (pieejama par samaksu[[35]](#footnote-36)), tāpat arī jāiegādājas platformas “*Assess base*” licence uz vienu gadu, kur veikt pašnovērtējumu, kas arī ir par maksu.[[36]](#footnote-37)

**CAF (Common Assessment Framework)[[37]](#footnote-38)** modelis (pēdējās izmaiņas veiktas 2020. gadā) ir uz EFQM bāzes veidots modelis speciāli valsts pārvaldes un pašvaldību vajadzībām. Modelis sastāv no 9 kritērijiem. Pirmajā daļā “Veicinātāji” ietilpst: līderība; stratēģija un plānošana; cilvēki; partnerība un resursi; procesi. Savukārt otrajā daļā “Rezultāti” ietilpst: personāla rezultāti; uz klientu fokusētie rezultāti; partnerības rezultāti un galvenie sasniegumu rādītāji. Uz metodoloģijas izstrādes brīdi CAF izmanto aptuveni 3000 institūcijas ES dalībvalstīs.

**Iekšējā audita loma kvalitātes vadības sistēmas izvērtēšanā**

IA izvērtē kvalitātes vadības sistēmas izveides principus un efektivitāti pašvaldībā, bet pašvaldības darbības atbilstību konkrētiem ISO standartiem izvērtē sertifikācijas audita ietvaros, ko veic sertificēti speciālisti. IA var veikt neatkarīgu kvalitātes vadības sistēmas novērtējumu.



IAN savā darbā var izmantot kvalitātes vadības sistēmas ietvarā izveidotos procesu aprakstus un procedūras, bet IAN nav atbildīga par pašvaldības procesu dokumentēšanu, izņemot IAN dokumentāciju. Kvalitātes vadības sistēmas ikgadējā sertifikācija nav IAN uzdevums un neaizvieto IAS pašvaldībā.

# Chart Description automatically generated with medium confidenceChart Description automatically generated with medium confidenceIekšējā audita nodaļa pašvaldībā kā iekšējās kontroles sistēmas sastāvdaļa

## Iekšējā audita nodaļas funkcionālā un administratīvā pakļautība

**Iekšējā audita jēdziens un iekšējais audits pašvaldībās**

Saskaņā ar Pašvaldību likuma 77. pantu un šā likuma pārejas noteikumu 9.punktu pašvaldībām līdz 2024. gada 1. janvārim jāizveido IAS pašvaldībās, lai nodrošinātu efektīvu darbību, pārvaldības, risku vadības un kontroles novērtēšanu. Saskaņā ar Standartiem IAN sniedz divu veidu pakalpojumus: iekšējos auditus un konsultācijas.

Iekšējā audita funkcija ir neatkarīga un objektīva pārliecības sniegšana un konsultēšana, lai palielinātu pašvaldības vērtību un pilnveidotu tās darbības. Iekšējais audits palīdz pašvaldībai sasniegt tās mērķus, ieviešot sistemātisku, disciplinētu pieeju, lai novērtētu un pilnveidotu riska vadības, kontroles un pārvaldības procesu efektivitāti. Iekšējā audita plānošana un realizācija ir balstīta uz risku izvērtējumu.

A picture containing circle, drawing, graphics, logo

Description automatically generated

Rokasgrāmatas pielikumā iekļauts IAN reglamenta satura vispārīgs piemērs, forma RG1\_P2. IAN reglaments nosaka IAN funkcijas un uzdevumus, kā arī funkcionālo neatkarību.

**Iekšējā audita nodaļas funkcionālā un administratīvā pakļautība**

Saskaņā ar Standartiem izdala IAN funkcionālo un administratīvo pakļautību un zemāk attēlota ieteiktā IAN ziņošanas kārtība pašvaldībā. Ar funkcionālo pakļautību tiek saprasta IAN funkciju un uzdevumu noteikšana, bet ar administratīvo pakļautību tehniskā un administratīvā atbalsta nodrošināšana IAN. IAN funkcionāli atskaitās domei vai izpilddirektoram. IAN administratīvi atskaitās izpilddirektoram, kas ir atbildīgs par IAN darba vides tehnisko nodrošinājumu, kā arī nodrošina administratīvo atbalstu IAN.

Funkcionālā pakļautība

Dome vai izpilddirektors

Izpilddirektors

Administratīvā pakļautība

Iekšējais audits

Attēls 8. IAN funkcionālā un administratīvā pakļautība

Gadījumā, ja IAN funkcionāli atskaitās domei, tad jāņem vērā Pašvaldību likumā noteiktā kārtība, ka dome var izskatīt konkrētu jautājumu tad, kad tas iepriekš ir bijis izskatīts kādā no komitejām vai domes lēmumu projektu izskatīšanas kārtību var noteikt arī pašvaldībā iekšēji, tādējādi jānodrošina IAN un attiecīgās komitejas sadarbība. Jāņem vērā, ka domes sēdes ir publiskas, bet IAN ziņojumi ir ierobežota rakstura informācija, kas var ietvert informāciju par nepieciešamajiem IKS uzlabojumiem. Jautājumu var izskatīt slēgtajā sēdē ja tas atbilst Pašvaldību likuma 27.panta ceturtās daļas nosacījumiem. Ja sabiedrība vēlas iegūt informāciju, kas pašvaldībai jānodrošina, tad ir piemērojams Informācijas atklātības likums,[[38]](#footnote-39) kas nosaka vienotu kārtību, kādā privātpersonas ir tiesīgas iegūt informāciju institūcijā un to izmantot.



Lai nodrošinātu lielāku pievienoto vērtību no IAN un IAN izpratni par pašvaldības darbības riskiem, ieteicams IAN vadītājam vai iekšējam auditoram piedalīties pašvaldības administrācijas sanāksmēs par tiem jautājumiem, kas skar IAN (dome un izpildvara izvērtē, kuri jautājumi attiecas uz IAN). IAN vadītāja dalību skaitam sanāksmēs jābūt optimālam, lai nodrošinātu pievienoto vērtību no dalības sanāksmēs un IAN vadītājam būtu nepieciešamie laika resursi iekšējo auditu veikšanai. Gadījumā, ja IAN vadītājs nevar piedalīties sanāksmēs vai arī tiek izlemts, ka dalība nav lietderīga, IAN vadītājs var iepazīties ar domes sēžu darba kārtībām un lēmumiem.

**Izveidotās iekšējā audita sistēmas pašnovērtējums**

Tās pašvaldības, kurām jau ir izveidota IAS, var izmantot šo Rokasgrāmatu, lai izvērtētu IAN funkcijas un uzdevumus, tās neatkarību, kā arī ziņošanas kārtību un nepieciešamības gadījumā veiktu izmaiņas. Pārskatot jau izveidoto IAS, jāņem vērā, ka IAN ir neatkarīga savu uzdevumu veikšanā. Piemēram, IAN uzdevumus nevar veikt Finanšu un grāmatvedības nodaļas darbinieki; IAN funkciju nevar savietot ar kapitālsabiedrību pārvaldību; IAN struktūra nevar būt Juridiskā departamenta sastāvdaļa. Izvērtējums var tikt veikts kā neatkarīgs ziņojums izpilddirektoram, iekļaujot esošās sistēmas salīdzinājumu pret Rokasgrāmatā aprakstītajiem ieteikumiem un ieteikumus nepieciešamajām izmaiņām.

A picture containing circle, drawing, graphics, logo

Description automatically generatedRokasgrāmatas pielikumā ietverts pašnovērtējuma formas piemērs, forma RG1\_P8. Pašnovērtējuma ietvaros var tikt arī izvērtēta IAN kapacitāte attiecībā pret to pašvaldības institūciju sarakstu, kam IAN nodrošina iekšējā audita pakalpojumus.

.

**Pašvaldības iekšējā audita nodaļas ārējais novērtējums**

Ieteicams regulāri, piemēram, reizi piecos gados veikt pašvaldības IAN ārējo novērtējumu IAN darbības atbilstībai Standartu prasībām. Ārējo novērtējumu var veikt sertificēti iekšējie auditori.

**Iekšējā audita nodaļas pašvaldības organizatoriskajā struktūrā**

Eiropas vietējo pašvaldību hartas 6. pants nosaka,[[39]](#footnote-40) lai nodrošinātu efektīvu pārvaldi un pielāgotu to vietējām vajadzībām, pašvaldībām ir atļauts pašām noteikt savas iekšējās pārvaldes struktūras. Pašvaldību likuma 10. panta pirmās daļas 8. punkts nosaka, ka domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus. 20. panta pirmajā daļā noteikts, ka pašvaldības administrācija ir pastarpinātā pārvalde, kuru dome izveido pašvaldībai noteikto funkciju un uzdevumu izpildes nodrošināšanai. Pašvaldības administrāciju veido pašvaldības iestādes un amatpersonas. Pašvaldības administrācijas struktūru nosaka pašvaldības nolikumā. Zemāk iekļauti praktiski ieteikumi IA organizatoriskās struktūras izveidei, bet tiem ir tikai rekomendējošs raksturs, jo pašvaldība var noteikt piemērotāko pārvaldības struktūru.

Dome vai izpilddirektors IAN struktūru un nepieciešamos resursus nosaka, pamatojoties uz to pašvaldības institūciju skaitu un darbību, kam IAN nodrošina IA pakalpojumus. IAN struktūrā var būt viens vai vairāki darbinieki, bet gadījumos, ja ir tikai viens iekšējais auditors, nepieciešams nodrošināt IAN darba uzraudzību un “četru acu” principu IAN darbā. Tas var tikt panākts, piemēram, pašvaldībām sadarbojoties IA audita jomā. Ja pašvaldībā ir tikai viens iekšējais auditors, tad var tikt noslēgta rakstiska vienošanās ar citu pašvaldību par sadarbību IA jomā, piemēram, audita plānošanas, darba dokumentu un audita ziņojumu pārskatīšanas jomā vai var tikt veikti kopīgi auditi. Sadarbības izveidē un realizācijā jāievēro konfidencialitātes prasības, kā arī dome lemj par sadarbības līguma slēgšanu un to saturu.

Veidojot IAS pašvaldībā, ieteicams izveidot IAN centrālajā pārvaldē, bet gadījumā, ja IAS ir tikai viens darbinieks, tad nodrošināt tiešu iekšējā auditora atskaitīšanos izpilddirektoram un neiekļaut iekšējo auditoru citās struktūrvienībās. Ieteicams neveidot atsevišķas IA struktūras citās pašvaldības institūcijās, lai nodrošinātu IA funkcijas centralizētu realizāciju, tādējādi konsolidējot resursus un kompetences. Gadījumā, ja citās pašvaldības institūcijās ir izveidotas IA struktūras, tad IA struktūrvienībai, kas ir centrālā pārvalde, uzņemties visu pašvaldības iekšējo auditoru darbu koordināciju un nepieciešamības gadījumā arī metodoloģisko atbalstu. Gadījumā, ja pašvaldības kapitālsabiedrībās ir izveidota IA struktūra, tad centrālās pārvaldes iekšējiem auditoriem sadarboties un iegūt nepieciešamo informāciju no kapitālsabiedrību iekšējiem auditoriem.

Rokasgrāmatā iekļauti trīs piemēri IAS izveidei pašvaldībā. Zemāk iekļauts piemērs, kur IAN ir centrālās pārvaldes sastāvā kā atsevišķa struktūrvienība. Piemērā iekļauta arī kvalitātes vadības un risku vadības nodaļa, tādējādi akcentējot, ka IAN funkcijas un uzdevumi nav savienojami ar risku vadību un kvalitātes vadību.

Centrālā pārvalde

Struktūrvienība 1

Kvalitātes vadības un risku vadības nodaļa

Iekšējā audita nodaļa

Attēls 9. IAS izveide pašvaldībā – centrālās pārvaldes nodaļa

Zemāk iekļauts IAS izveides piemērs, kur netiek izveidota atsevišķa IAN, jo IAS ir tikai viens auditors, kas ir tieši pakļauts izpilddirektoram.

Iekšējais auditors

Izpilddirektors

Centrālā pārvalde

Attēls 10. IAS izveide pašvaldībā – iekšējais auditors tieši pakļauts izpilddirektoram

Zemāk iekļauts piemērs, kur divu pašvaldību iekšējie auditori (viena iekšējā auditora gadījumā, kas tieši pakļauts izpilddirektoram) sadarbojas savā starpā uz domes apstiprināta sadarbības līguma pamata.

Attēls 11. IAS izveide pašvaldībā – sadarbības līgums starp divu pašvaldību iekšējiem auditoriem

Domes lemj par sadarbības līguma slēgšanu

Izpilddirektors

pašvaldība 1

Iekšējais auditors

Iekšējais auditors

Izpilddirektors

pašvaldība 2

Pašvaldība daļu no IAN pakalpojumiem var iegādāties arī ārpakalpojumā, lai nodrošinātu nepieciešamos resursus vai kompetences, piemēram, IT pārvaldības un drošības (kiberdrošības) auditi.

**Iekšējā audita nodaļas pievienotā vērtība**

IAN uzlabo pašvaldības darbu, sniedzot, atbilstoši IAN noteiktai funkcionālai un administratīvai pakļautībai, domei, izpilddirektoram un pašvaldības institūciju vadībai objektīvu un neatkarīgu novērtējumu par IKS, kā arī ieteikumus IKS uzlabošanai. IAN palīdz pašvaldībai sniegt labākus pakalpojumus iedzīvotājiem un uzņēmējiem; uzlabo pašvaldības reputāciju, kā arī uzticēšanos no iesaistītajām pusēm; uzlabo pašvaldības riska pārvaldības un kontroles procesus.



Par IAN pievienoto vērtību var liecināt pašvaldības darbību efektivitātes uzlabojumi, optimālas kontroles, efektīva pārvaldība.

**Iekšējā audita nodaļas neatkarība un ziņošanas kārtība**

Iekšējiem auditoriem jābūt neatkarīgiem un viņi nedrīkst nonākt interešu konfliktā. IA neatkarība nosakāma IA funkcijas līmenī un auditora līmenī. IA funkcionāli ir neatkarīgs no pašvaldības tiešo funkciju izpildes. Ja IA objektivitāte mazinās IA struktūrvienības līmenī, tad par to ir jāziņo (IAN reglamentā jānosaka ziņošanas kārtība) izpilddirektoram vai domei, kā arī atsevišķos gadījumos var tikt informēta Finanšu ministrija (var sniegt metodoloģisko atbalstu iekšējā audita jomā). Gadījumā, ja iekšējā auditora objektivitāte tiek mazināta (objektivitātes mazināšanās auditora līmenī), tad jāiesaista cits iekšējais auditors vai jāizmanto ārpakalpojums.

A picture containing circle, drawing, graphics, logo

Description automatically generatedRokasgrāmatas pielikumā iekļauts neatkarības apliecinājuma piemērs, forma RG1\_P4.

Lai apliecinātu IAN vadītāja neatkarību, var tikt izveidots atsevišķs IAN vadītāja rakstisks neatkarības apliecinājums (pirms vai pēc audita) vai arī apliecinājums var tikt iekļauts IAN gada plānā vai gada pārskatā.

|  |
| --- |
| 1100 – Neatkarība un objektivitāte  Iekšējā audita struktūrvienībai jābūt neatkarīgai, un iekšējiem auditoriem, veicot darbu, jābūt objektīviem.  1110 – Organizatoriskā neatkarība  Iekšējā audita vadītājam jābūt pakļautam tādam organizācijas līmenim, kas ļauj iekšējā audita struktūrvienībai pildīt savus pienākumus. Vismaz vienu reizi gadā iekšējā audita vadītājam ir jāapstiprina vadībai iekšējās audita struktūrvienības organizatoriskā neatkarība.  1120 – Individuālā objektivitāte  Iekšējo auditoru attieksmei jābūt neatkarīgai un neiesaistītai, un viņi nedrīkst nonākt interešu konfliktā.  1130 – Neatkarības vai objektivitātes mazināšanās  Ja neatkarība vai objektivitāte ir faktiski vai šķietami mazinājusies, par to jāinformē attiecīgās puses. Tas, kāda veida informācija tiek sniegta, ir atkarīgs no konkrētā gadījuma. |

IAN funkcijas neatkarība no pašvaldības tiešo funkciju izpildes, kā arī ziņošanas kārtība jānosaka IAN reglamentā. Par IAN neatkarības izvērtēšanu atbildīgs ir IAN vadītājs, un izvērtējuma rezultātus apstiprina izpilddirektors vai dome.

|  |
| --- |
| 1111 – Tieša sadarbība ar vadību  Iekšējā audita vadītājs sazinās un sadarbojas ar vadību tieši. |

Individuālā iekšējā auditora neatkarība tiek izvērtēta katra iekšējā audita sākuma posmā, iekšējam auditoram parakstot neatkarības apliecinājumu (skatīt pielikumu). IAN tiek nodrošinātas visas nepieciešamās pieejas tiesības informācijai, lai IAN varētu veikt iekšējā audita uzdevumus.

**Domes vai izpilddirektora galvenie uzdevumi saistībā ar iekšējā audita nodaļas funkcionālo pakļautību**

IAN funkcionāli ir pakļauts domei vai izpilddirektoram (atkarībā no izvēlētā IAS ieviešanas modeļa pašvaldībā). Tabulā zemāk uzskaitīti galvenie domes vai izpilddirektora uzdevumi saistībā ar funkcionālo pakļautību.

Tabula 2. Domes vai izpilddirektora uzdevumi saistībā ar IAN funkcionālo pakļautību.

|  |  |
| --- | --- |
| Darbība | Uzdevumi |
| IAN reglamenta apstiprināšana | IAN reglamenta (var tikt definēts, kā iekšējā audita nolikums, iekšējā audita struktūrvienības nolikums / reglaments) apstiprināšana.  IAN reglamentu ieteicams regulāri pārskatīt (piemēram, saistībā ar būtiskām izmaiņām pašvaldības darbībā), nepieciešamības gadījumā veikt izmaiņas un apstiprināt izmainīto reglamentu.  Ja IAN vadītājam ir pastāvīgi ar auditu nesaistīti pienākumi, tad šie pienākumi un to iespējamā ietekme uz IAN vadītāja neatkarību ir jādokumentē IAN reglamentā. Piemēram, dalība iepirkumu komisijās, dalība inventarizācijās, pašvaldības procesu dokumentēšana.  Ja papildu pienākumi ietekmē IAN vadītāja neatkarību, tad ir jāizveido alternatīvi procesi pārliecības iegūšanai, piemēram, jānoslēdz līgumi ar ārpakalpojumu sniedzējiem par auditu tajās jomās, kur ir ietekmēta IAN vadītāja neatkarība. Ja IAN vadītāja pienākumi, kas nav saistīti ar auditu, ir īslaicīgi, tad izvērtēt un pārraudzīt katru konkrēto gadījumu, piemēram, ES fondu finansēto projektu izdevumu pārbaudes. |
| IAN pakalpojumu apstiprināšana | Pašvaldības institūciju saraksts, kam IAN nodrošina iekšējā audita pakalpojumus, apstiprināms ar attiecīgu domes lēmumu vai izpilddirektora rīkojumu. |
| IAN budžeta noteikšana | Nosaka budžetu IA funkcijas nodrošināšanai pašvaldībā. IA budžetā iekļaujami ne tikai IAN izdevumi, bet arī IA ārpakalpojuma izdevumi, ja tādi tiek plānoti, piemēram, IT pārvaldības un IT drošības (kiberdrošības) auditi. |
| IAN vadītāja vai iekšējā auditora kompetences noteikšana | Nosaka IAN vadītāja vai iekšējā auditora kompetences un kvalifikāciju.  Piemēram, izpratne par Standartiem; izpratne par IA praksi un profesijas attīstības tendencēm; pieredze darbā ar pašvaldībām; pieredze iekšējā audita struktūrvienības izveidē (kā ieteicamā prasība, jo praksē var būt grūti atrast darbiniekus ar šādu pieredzi); atbilstošu izglītību un profesionālās kvalifikācijas, piemēram, valsts pārvaldes iekšējā auditora sertifikāts, CIA (sertificēts iekšējais auditors, eksāmeni kārtojami angļu valodā (pieejams tulkojums arī dažās citās svešvalodās)), CISA (sertificēts informācijas sistēmu auditors, eksāmeni kārtojami angļu valodā). Iekšējā audita kompetenču noteikšanai var izmantot, piemēram, Starptautiskā Iekšējo auditoru institūta sagatavoto iekšējā audita kompetenču ietvaru (angļu valodā) vai Finanšu ministrijas sagatavoto Profesionālo kompetenču modeli valsts pārvaldes iekšējiem auditoriem.  Nosakot iekšējā auditora amatu, jāņem vērā Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība.[[40]](#footnote-41) Uz iekšējiem auditoriem attiecas 18. amatu saime, kas ietver piecus līmeņus. Valsts pārvaldes iekšējā audita sertifikāta prasības neattiecas uz pašvaldību iekšējiem auditoriem, bet ņemt vērā sertifikātu esamību (labā prakse – pašvaldību iekšējiem auditoriem iegūt valsts pārvaldes iekšējā auditora sertifikātu, kad būs noteiktas pieredzes prasības pašvaldību iekšējiem auditoriem valsts pārvaldes iekšējā auditora sertifikātu iegūšanai). |
| IAN darbinieku mēnešalgas noteikšana | Pamatojoties uz Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”[[41]](#footnote-42) iekšējais auditors kvalificējas pie 18. amatu saimes. 18. amatu saimē tiek noteikti šādi līmeņi – I līmenis tiek piemērots auditoram; II līmenis auditoram, vecākam auditoram; III līmenis sertificētam auditoram un vecākam auditoram, struktūrvienības vadītāja vietniekam; IV A līmenis vadošam IKT auditoram; IV B līmenis funkciju vadītājam vai struktūrvienības vadītāja vietniekam, struktūrvienības vadītājam vai direktoram; V līmenis struktūrvienības vadītājam, direktoram.  Katram līmenim tiek noteiktas savas funkcijas, kam atbilst konkrētais darbinieks (pieredze, izglītība, sertifikāti) un atbilstoši noteiktam amatu līmenim tas tiek grupēts atbilstošās mēnešalgu grupās. Attiecīgi:   * I līmenis atbilst 7. mēnešalgu grupai; * II līmenis atbilst 9. mēnešalgu grupai; * III līmenis atbilst 11. mēnešalgu grupai; * IV A un IV B līmenis atbilst 12. mēnešalgu grupai; * V līmenis atbilst 13. mēnešalgu grupai.   Gadījumā, ja pašvaldībā ir tikai viens iekšējais auditors, jāņem vērā, ka auditoram nepieciešamas dažādas kompetences, piemēram, IAN stratēģijas izstrādē, tādējādi arī nosakāma atbilstoša mēnešalgu grupa. |
| Darba līguma ar IAN vadītāju vai iekšējo auditoru noslēgšana | Ieceļ amatā IAN vadītāju un noslēdz darba līgumu ar IAN vadītāju vai iekšējo auditoru, kā arī pārtrauc darba attiecības. |
| IAN darbības kvalitātes uzraudzība | Novērtē IAN vadītāja vai iekšējo auditoru sniegumu.  IAN darba kvalitātes rādītāju piemēri: stratēģiskā plāna izpilde (procentos), gada plāna izpilde (procentos), iekšējam auditam veltīto dienu skaits pret kopējo darba dienu skaitu (procentos), auditējamo vērtējums par IAN darbu.  Jāņem vērā, ka domes deputāti vienlaikus var būt arī pašvaldību institūciju vadītāji, darbinieki vai citas ieinteresētās puses, tādējādi IAN vadītāja darbības novērtēšanā īpaša uzmanība jāpievērš objektīvam darbības novērtējumam. |
| IAN stratēģijas, ilgtermiņa plāna un gada plāna apstiprināšana | Apstiprina IAN stratēģiju un ilgtermiņa iekšējā audita plānu.  Apstiprina IAN gada plānu. Plāni jāapstiprina savlaicīgi, pirms finanšu gada sākuma.  IAN stratēģiskais un ilgtermiņa plāns un IAN gada plāns tiek izveidots, pamatojoties uz auditējamo sistēmu risku izvērtējumu.  Dome, izpilddirektors vai pašvaldības institūciju vadītāji var lūgt veikt ārkārtas auditus (piemēram, vadības identificētās kontroles sistēmas nepilnības saistībā ar konkrētiem gadījumiem vai procesiem) vai konsultācijas, dot ieteikumus attiecībā uz IAN stratēģiskā un IAN gada plānu. Ārkārtas auditu skaitam nevajadzētu būt lielam (piemēram, ne vairāk kā 10% no IAN pieejamā dienu skaita kalendārā gadā), lai IAN nekļūtu par rīku dažādu domes frakciju viedokļu apmaiņai. Piemēram, ad-hoc auditi par amatpersonu rīcību. Ārkārtas auditiem jāsaņem domes vai izpilddirektora apstiprinājums. |
| Regulāra tikšanās ar IAN vadītāju vai iekšējo auditoru | Regulāri (piemēram, reizi ceturksnī, tikšanās biežums nav noteikts normatīvā regulējumā un Standartos un var tikt mainīts) tikties ar IAN vadītāju vai iekšējo auditoru, lai pārrunātu aktuālos jautājumus, tai skaitā IAN gada plāna izpildi un jebkādus faktorus, kas ietekmē IAN neatkarību.  Izvērtēt Ētikas kodeksa un Standartu ievērošanu; izvērtēt riskus, kuri saskaņā ar IAN vērtējumu pašvaldībai nav pieļaujami.  Nosūtīt tiesībaizsardzības iestādēm informāciju par IA veikšanas laikā konstatētajiem faktiem, par kuriem radušās pamatotas aizdomas, ka tie ir saistīti ar prettiesiskām darbībām. |
| Lēmums par IA ieteikumu ieviešanu | IAN ir atbildīga par IAN ziņojumu sagatavošanu un IAN ieteikumu ieviešanas statusa uzraudzību, savukārt lēmumu par IAN ieteikumu ieviešanu pieņem izpilddirektors un / vai pašvaldības institūciju vadība. |
| IA gada ziņojumu pieņemšana zināšanai | Pieņemt zināšanai IAN gada ziņojumu.  Ietver arī IAN vadītāja neatkarības apliecinājumu, gadījumos, kuros varētu būt traucēta neatkarība, darbības vai aizsardzības pasākumus, kas veikti, lai novērstu traucējumus attiecībā uz neatkarību.  IAN gada ziņojumos ietvert arī pašvaldības IKS kopējo izvērtējumu saskaņā ar pieciem COSO elementiem. |
| IA neatkarīgs ārējais novērtējumu | Var lemt par IAS ārējo neatkarīgo novērtējumu (ārpakalpojums), piemēram, reizi piecos gados. |

Attēlā zemāk shematiski attēlota IAN sadarbība ar domi vai izpilddirektoru.

Dome vai izpilddirektors

IAN reglamenta apstiprināšana

Ieteikumi IAN ilgtermiņa plānam

IAN stratēģijas apstiprināšana

IAN gada plāna un tā izmaiņu apstiprināšana

IAN gada pārskats

IAN ieteikumu ieviešanas statuss

Ieteikumi IAN audita gada plānam

Iekšējais audits

IAN noteikumi "IA veikšanas un ieteikumu ieviešanas uzraudzības kārtības noteikumi"

Attēls 12. IAN sadarbība ar domi vai izpilddirektoru

**Informācijas nodrošināšana iekšējam auditam**

Visas pašvaldības institūcijas, kam IAN nodrošina iekšējā audita pakalpojumus, nodrošina visu nepieciešamo informāciju iekšējo auditu veikšanai, tai skaitā dokumentus, dažādas audita liecības, intervijas un atbild uz citiem informācijas pieprasījumiem.



Pašvaldībās, kur vēl nav izveidota IAS, kā viens no pirmajiem uzdevumiem varētu būt organizēt pašvaldību institūciju un kapitālsabiedrību IKS pašnovērtējumu, tādējādi iegūstot priekšstatu par IKS pašvaldībā un izmantojot pašnovērtējuma rezultātus iekšējā audita darba plānošanā. Būtu izvērtējams, cik lielā mērā tiktu veikta aizpildīto pašnovērtējuma anketu rezultātu pārbaude, piemēram, lielākajām pašvaldības institūcijām.

## Iekšējā audita nodaļas mijiedarbība ar trešajām pusēm

**Iekšējā audita nodaļas mijiedarbība ar trešajām pusēm**

IAN sadarbojas ar trešajām pusēm ārpus pašvaldības, piemēram, Valsts kontroli, Revīzijas iestādi, nozaru ministriju iekšējiem auditoriem. Tabulā zemāk apkopota informācija par sadarbību ar citām iesaistītām pusēm.

Tabula 3. Sadarbība ar trešajām pusēm

|  |  |
| --- | --- |
| Darbība | Skaidrojums |
| Sadarbība ar Valsts kontroli (VK) | **Ņemt vērā VK izstrādātos materiālus.** VK pilnvarojumu veikt revīzijas pašvaldībās nosaka Valsts kontroles likums.[[42]](#footnote-43) VK darbības stratēģijā 2022.–2025. gadam 8. lapā tiek minēts, ka līdzšinējās revīzijas, kuras bija paredzēts veikt reizi trijos gados, tagad tiks veikta reizi piecos gados[[43]](#footnote-44). VK ir izstrādājusi dažādas pašnovērtējuma anketas, kur katra pašvaldība var veikt pašnovērtējumu, lai novērtētu darbību dažādās jomās.[[44]](#footnote-45) Papildus VK ir izstrādājusi pašvaldību vadītājiem, deputātiem, auditoriem, grāmatvežiem un kapitālsabiedrību vadītājiem domātu rokasgrāmatu, kurā sniegti priekšlikumi pašvaldību darba uzlabošanai.[[45]](#footnote-46)  IA var veikt **auditus / revīzijas sadarbībā ar VK** atbilstoši Starptautisko Revīzijas Standartu prasībām.[[46]](#footnote-47) Šāda sadarbība nav obligāta, tā ir pašvaldības brīva izvēle, atkarīga no konkrētā audita / revīzijas un noteikti rakstiski saskaņojama ar domi vai izpilddirektoru. Kā ieguvumi no šādas sadarbības ir pieredzes iegūšana par VK revīzijās izmantotajām metodēm un revīzijas programmām.  **Informācijas nodrošināšana VK** par pašvaldību veiktajiem iekšējiem auditiem, lai pārliecinātos, vai par konkrēto tēmu ir veikts pašvaldības iekšējais audits.  IAN var **koordinēt nepieciešamās informācijas iegūšanu un nodošanu** VK saskaņā ar VK informācijas pieprasījumiem. Saņemot informācijas pieprasījumu no VK, izpilddirektors vai pašvaldības institūcijas vadība var nosūtīt informācijas pieprasījumu attiecīgajām struktūrvienībām vai arī deleģēt IAN nepieciešamās informācijas apkopošanu un pārliecināties par atbilstību informācijas pieprasījumam un ne pretrunīgumu. Atsevišķos gadījumos, ja IAN ir deleģēta šāda funkcija, VK var veikt informācijas apmaiņu pa tiešo ar IAN, neiesaistot izpilddirektoru un pašvaldības institūcijas. Tā ir pašvaldības izvēle, kurš variants informācijas nodrošināšanai ir optimālākais.  IAN var būt atbildīga, lai **sekotu līdzi VK revīzijas ieteikumu ieviešanas statusam**. |
| Sadarbība ar Revīzijas iestādi | **Kopīgi auditi** sadarbībā ar Revīzijas iestādi.  **Informācijas nodrošināšana** Revīzijas iestādei par pašvaldību veiktajiem iekšējiem auditiem, lai pārliecinātos, vai par konkrēto tēmu ir veikts pašvaldības iekšējais audits.  IAN var būt atbildīga, lai **sekotu līdzi Revīzijas iestādes audita ieteikumu ieviešanas statusam**. |
| Sadarbība ar nozaru ministriju iekšējiem auditoriem | Saskaņā ar Pašvaldību likuma 84. panta 3. daļu nozares ministrijai, veicot tās kompetencē esošās politikas īstenošanas iekšējo auditu vai starpresoru auditu, ir tiesības saņemt no pašvaldības informāciju, piekļūt tās resursiem, telpām, fizisko personu datiem, kā arī saņemt skaidrojumus jautājumos, kas saistīti ar attiecīgo iekšējo auditu. **IAN var nodrošināt nepieciešamo informāciju** nozaru ministriju iekšējiem auditoriem. Nozaru ministriju iekšējiem auditoriem jānodrošina konfidencialitātes prasību ievērošana. |
| Sadarbība ar citu pašvaldību IA | **Kopīgi auditi ar citām pašvaldībām**, ievērojot konfidencialitātes prasības un iepriekš saņemot domes vai izpilddirektora rīkojumu.  **Pieredzes apmaiņa**, tai skaitā attiecībā uz IAN darba programmām un IAN metodoloģiju.  Sadarbība ar citu pašvaldību auditoriem jādokumentē rakstiski (noslēdzot sadarbības līgumu) un to apstiprina dome. Jāatrunā IAN resursu sadalījums, ziņošanas kārtība, ieteikumu ieviešanas atbildība (auditējamie), kā arī savstarpējie norēķini (vai bezatlīdzības), ja tādi ir nepieciešami. |
| Sadarbība ar ārējiem revidentiem | Ārējie revidenti ir atbildīgi par gada pārskata, kā arī konsolidētā gada pārskata pārbaudi un revidenta ziņojuma sniegšanu. Saskaņā ar Revīzijas pakalpojumu likuma 33. pantu zvērināts revidents arī informē pašvaldības vadību par iekšējās kontroles sistēmas trūkumiem. IAN var **sekot līdzi ārējo revidentu revīzijas ieteikumu ieviešanas statusam**.  IAN var **sniegt informāciju** par veiktajiem pašvaldības iekšējās kontroles novērtējumiem, kā arī nodrošināt nepieciešamo informāciju ārējiem auditoriem.  610. Starptautiskais revīzijas standarts nosaka ārējo revidentu pienākumus gadījumos, kad tiek izmantots iekšējo auditoru darbs. Šis standarts attiecas uz: a) iekšējā audita funkcijas darba izmantošanu revīzijas pierādījumu iegūšanas procesā; b) iekšējo auditoru tiešās palīdzības izmantošanu ārējā revidenta virzībā, pārraudzībā un uzraudzībā. |
| Sadarbība ar ārējiem auditoriem | **IAN iegūst informāciju** par plānotajiem ārējiem auditiem, ņem vērā šo informāciju, sastādot IAN stratēģisko un ilgtermiņa plānu, un gada plānu, kā arī IKS ziņojumā iekļauj apkopojumu par ārējo auditu rezultātiem.  IAN var **nodrošināt nepieciešamo informāciju** ārējiem auditiem.  **IAN var ieteikt jomas**, kur būtu nepieciešami ārējie auditi.  IAN var **sekot līdzi ārējo auditu ieteikumu ieviešanas statusam**. |
| Sadarbība ar pašvaldību kapitālsabiedrību iekšējiem auditoriem | **Iegūt informāciju** no pašvaldības kapitālsabiedrību iekšējiem auditoriem par plānotajiem IA un nepieciešamības gadījumā IA rezultātiem.  **Koordinēt** ar pašvaldību auditoriem IAN plānus, lai nodrošinātu, ka IAN plāni nepārklājas un IA resursi tiek optimāli izmantoti. |
| Sadarbība ar Finanšu ministrijas Iekšējā audita departamentu | Sadarbība ar Finanšu ministriju kā atbildīgo par IA politikas veidotāju valstī, ietverot **metodoloģiskas dabas konsultācijas**, tai skaitā standarta audita programmu piemēri. |
| Sadarbība ar IAI | **Iegūt informāciju** no IAI attiecībā uz IA apmācību pieejamību, metodoloģisko atbalstu, kā arī aktualitātēm IA jomā. |
| Sadarbība ar Valsts administrācijas skolu (VAS) | **Iegūt informāciju** par VAS organizētajām apmācībām, kā arī valsts pārvaldes iekšējā auditora sertifikācijas eksāmeniem. |
| Sadarbība ar Latvijas Pašvaldību savienības mācību centru | **Iegūt informāciju** par Latvijas Pašvaldību savienības mācību centru organizētajām apmācībām. |



Revīzija un iekšējais audits ir dažādi pārliecības sniegšanas pakalpojumi, tiem ir dažādi mērķi un pakalpojumu sniegšanā tiek izmantoti dažādi standarti.

Iekšējais audits ir neatkarīga, objektīva pārliecības radīšana un konsultēšana, lai palielinātu pašvaldības vērtību un pilnveidotu tās darbības. Iekšējais audits palīdz pašvaldībai sasniegt tās mērķus, ieviešot sistemātisku, disciplinētu pieeju, lai novērtētu un pilnveidotu riska vadības, kontroles un pārvaldības procesu efektivitāti. Iekšējais audits darbojas saskaņā ar IAI Standartiem.

Revīzijas pakalpojums saskaņā ar Revīzijas pakalpojumu likumu[[47]](#footnote-48) ir normatīvajos aktos noteiktā klienta gada pārskata, arī konsolidētā gada pārskata pārbaude (revīzija) un revidenta ziņojuma sniegšana. Revīzijas tiek veiktas saskaņā ar starptautiskajiem revīzijas standartiem.

Saskaņā ar Valsts kontroles likumu[[48]](#footnote-49) Valsts kontrole, veicot revīzijas, kontrolē pašvaldību budžetu līdzekļu ieņēmumus un izdevumus; rīcību ar pašvaldību mantu. Revīzijas mērķis ir noskaidrot, vai rīcība ir tiesiska, pareiza, ekonomiska un efektīva, kā arī sniegt rekomendācijas atklāto trūkumu novēršanai. Valsts kontrole veic revīzijas saskaņā ar starptautiskajiem publiskā sektora revīzijas standartiem, kuri atbilst augstāko revīzijas iestāžu starptautiskā kongresa atzītām un apstiprinātām prasībām attiecībā uz augstāko revīzijas iestāžu darbu

**Labās prakses piemēri – sadarbība ar Valsts kontroli**

**Lietderības revīzija: Izaicinājumi pašvaldību personālpolitikā (cilvēkresursu politikā), noslēdzoties pašvaldību teritoriālajai reformai.**

Revīzija veikta par laika posmu no 2021. gada 1. janvāra līdz 2021. gada 31. decembrim. Atsevišķos gadījumos darījumi tika izvērtēti arī ārpus revidējamā laika posma.

Revīzija tika veikta 10 jaunizveidotajās - Aizkraukles, Augšdaugavas, Ķekavas, Limbažu, Madonas, Mārupes, Ropažu, Saldus, Tukuma un Valmieras novadu pašvaldībās un atsevišķos jautājumos (rezultātu vadība jeb darba izpildes plānošana un novērtēšana, mācību organizēšana darbinieku profesionālajai pilnveidei, kā arī konstatējumi par atlīdzības izmaksas pamatotību) arī bijušās pašvaldībās, kas veido jaunos Ropažu un Aizkraukles novadus.

Revīzijas ietvaros tika izmantoti 8 pašvaldību (Augšdaugavas, Ķekavas, Limbažu, Madonas, Mārupes, Saldus, Tukuma un Valmieras novada pašvaldības) iekšējo auditoru darbu tiešās palīdzības veidā, vienojoties par konkrēta uzdevuma veikšanu Valsts kontroles tiešā pārraudzībā, atbilstoši ISSAI 100 Publiskā sektora revīziju veikšanas pamatprincipi prasībām.

Iekšējā audita atbalsts bija nepieciešams informācijas iegūšanai no jaunizveidotajām pašvaldībām, lai vērtētu - cik lielā mērā plānotais darbinieku nodrošinājums atbilst funkciju izpildes ekonomiskajai darbietilpībai (produktivitātei), un pēc vienotas noslodzes novērtēšanas metodikas, kas paredz iegūt izmērāmus un savstarpēji salīdzināmus datus par darbības rezultātiem un noteikt darbinieku slodžu skaitu pēc labākā rezultāta starp apvienotajām pašvaldībām, aprēķinātu nepieciešamo darbinieku slodžu skaitu tipisko darba veidu izpildei četrās funkciju grupās civilstāvokļa aktu reģistrācijā un nekustamā īpašuma nodokļa administrēšanā, kas ir pašvaldības tiešās funkcijas, un divās atbalsta funkcijās finanšu uzskaitē un juridiskajā atbalstā.

Iekšējā audita darbinieki tika iepazīstināti ar revīzijā aprēķinos piemēroto metodiku, nepieciešamo datu atlases principiem. Nepieciešamā informācija aprēķinu veikšanai tika iesniegta.

Pēc revīzijas LPS  Mācību centrā un Valsts administrācijas skolā tika novadīti semināri par metodikas piemērošanu, kurus apmeklēja arī IA darbinieki (pašvaldību un valsts pārvaldes institūciju).

**Atbilstības revīzija: NILLTPFN likuma un Starptautisko un Latvijas Republikas nacionālo sankciju likuma prasību ievērošana publiskajā sektorā.**

Revidējamais laika periods: 01.01.2017.-30.06.2021. Revīzijas apjomā tika iekļautas 18 pašvaldības. Lai izteiktu pamatotu viedokli par NILLTPF un sankciju risku pārvaldības praksi publiskajā sektorā kopumā, papildu revīzijas procedūras tika veiktas arī ministriju centrālajos aparātos un centrālajās valsts iestādēs, nedefinējot tās kā revidējamās vienības.

Pašvaldību pārbaudēs Valsts kontrole izmantoja 15 pašvaldību iekšējo auditoru darbu, tiešās palīdzības veidā vienojoties par konkrēta uzdevuma veikšanu Valsts kontroles tiešā pārraudzībā atbilstoši ISSAI 100 Publiskā sektora revīziju veikšanas pamatprincipi prasībām. Iekšējie auditori ieguva pierādījumus par pašvaldībā ieviestajiem iekšējās kontroles pasākumiem NILLTPF un sankciju risku pārvaldībai, kā arī pašvaldības sniegto datu ticamību. Savukārt Valsts kontrole ieguva izpratni par revidējamo jomu, veica risku novērtējumu, izstrādāja revīzijas pieeju, veica metodoloģisko darbu un izpildes vadību, veica kvalitātes kontroli un apkopoja iestāžu iekšējo auditoru paveiktā darba rezultātu un atklāja to ziņojumā. Lai veidotu, vienotu izpratni par to, kas īsti ir NILLTPF un sankciju risku novērtējums, kā arī sniegtu atbalstu pašvaldībām, kuras nav izstrādājušas uz riskiem balstītu iekšējās kontroles sistēmu, Valsts kontroles revidenti plānošanas posmā izstrādāja arī informatīvo materiālu iekšējiem auditoriem, kurā apkopoti NILLTPF un sankciju risku novērtējuma veikšanas pamatprincipi.

**Starpresoru audita komandas izveide**

A picture containing text, font, screenshot, circle

Description automatically generatedA diagram of a diagram

Description automatically generatedFinanšu ministrija ir izstrādājusi ieteicamos principus starpresoru audita komandas izveidošanā un darbībā[[49]](#footnote-50) (labās prakses piemērs), kas apstiprināti 2018. gada 27. jūlijā. Dokumenta mērķis ir veicināt starpresoru sadarbības attīstību (starp valsts pārvaldes IA struktūrvienībām), lai veidotos vienota izpratne par auditu gaitu un spētu dalīties ar pieredzi. Dokumentā sniegts detalizēts ieskats par ieteicamo soļu secību, plānojot starpresoru auditu un starpresoru audita plānošanu, skatīt 13.attēlu.

Attēls 13. Ieteicamo soļu secība, plānojot starpresoru sadarbību un plānojot starpresoru auditu

Datu avots: © Finanšu ministrija (FM), 2018

Kā arī, dokumentā iekļauts detalizēts veicamo aktivitāšu saraksts, darba organizācijas, kārtība un būtiskāko risku veidu piemēri.

**Iekšējā audita nodaļas sadarbība ar trešajām pusēm**

Zemāk shematiski attēlota IAN sadarbība ar trešajām pusēm.



Trešās puses

Izpilddirektors, pašvaldības institūcija

Iekšējais auditors

Informācijas nodrošinātājs, piemēram, pašvaldības institūcija

Attēls 14. IAN sadarbība ar trešajām pusēm

Pašvaldība ir atbildīga par pieņemto lēmumu tiesiskumu un uzkrāto datu ticamību. IAN var palīdzēt ar nepieciešamās informācijas aprites un sadarbības koordināciju.

## Iekšējā audita nodaļas mijiedarbība ar auditējamo

**Iekšējā audita nodaļas mijiedarbība ar auditējamo**

Auditējamais ir pašvaldības institūciju un struktūrvienība, ko auditē. Izpilddirektoram un pašvaldības institūciju darbiniekiem jānodrošina IAN neierobežota piekļuve datiem, ierakstiem un citai informācijai, kā arī personālam un aktīviem, kas nepieciešami IAN uzdevumu izpildei.

IAN sadarbība ar auditējamo sākas ar IAN stratēģiskā un ilgtermiņa plāna izstrādi un turpinās līdz auditējamā ziņošanai par IAN audita ieteikumu ieviešanas izpildi. Tabulā un attēlā zemāk ir iekļauta IAN mijiedarbība ar auditējamo dažādos IAN posmos.

Tabula 4. IAN mijiedarbība ar auditējamo

|  |  |
| --- | --- |
| Darbība | Skaidrojums |
| Informācijas nodrošināšana IAN stratēģiskā plāna sastādīšanai | Pašvaldību institūciju stratēģijas, mērķi, uzdevumi, risku reģistrs un cita informācija. Intervijas ar domes pārstāvjiem, izpilddirektoru un pašvaldību institūciju vadītājiem, tai skaitā ieteikumi attiecībā uz nepieciešamajiem auditiem un konsultācijām. |
| Informācijas nodrošināšana IAN gada plāna sastādīšanai | Aktuālākā informācija par izmaiņām IKS pēdējā gada laikā. Intervijas ar atsevišķu pašvaldības institūciju vadītājiem un izpilddirektoru. |
| Informēšana par plānotajiem audita ārpakalpojumiem | Informēt IAN vadītāju vai iekšējo auditoru par plānotajiem ārpakalpojuma auditiem, piemēram, IT drošības auditiem, lai nodrošinātu auditu nepārklāšanos un pašvaldības resursu efektīvu izmantošanu. |
| Informē par citu pārliecības sniedzēju auditu rezultātiem | Informācija, tai skaitā audita ziņojumi, par citu pārliecības sniedzēju realizētajiem auditiem, piemēram, Valsts kontrole, Revīzijas iestādes, nozares ministriju ieteikumi attiecībā uz politikas ieviešanas uzlabošanu un citi. IAN var nodrošināt ārējo pārliecības sniedzēju auditu un revīziju ieteikumu ieviešanas uzraudzību. |
| Konsultācijas | Konsultāciju gadījumā kopā ar IAN vadītāju vai iekšējo auditoru izvērtē plānoto konsultāciju ietekmi uz iekšējā audita neatkarību un nepieciešamos preventīvos pasākumus, lai nodrošinātu, ka joma, kurā tiks nodrošinātas konsultācijas, tiks auditēta, izmantojot citus pakalpojuma sniedzējus, vai arī netiks auditēta nākamos 12 mēnešus. |
| Informācijas nodrošināšana audita plānošanas posmā | Intervijas vai darba grupas par auditējamās sistēmas galvenajiem riskiem un kontrolēm. Nepieciešamās sākotnējās informācijas iesniegšana. Komentāri un ieteikumi par plānoto iekšējā audita darba uzdevumu. |
| Informācijas nodrošināšana audita realizācijas laikā | Intervijas ar auditoriem, pieprasītās informācijas nodrošināšana. |
| Komentāri par iekšējā audita ziņojumu | Ziņojuma projekta izskatīšana un komentāru iesniegšana, tikšanās kopā ar auditoriem. IAN vadītājs iesniedz iekšējā audita ziņojumu un gadījumos, ja auditējamais nepiekrīt audita konstatējumiem un ieteikumiem, tad iekšējā audita ziņojumā tiek ietverti abi viedokļi. Ar ziņojuma projektu iepazīstas pašvaldību institūciju vadītāji un attiecīgie darbinieki, kuru institūcijas bija iekļautas iekšējā audita tvērumā.  Nepieciešamības gadījumā pārrunas ar izpilddirektoru par iekšējā audita ziņojuma projektu. |
| Ieteikumu ieviešanas plāna izstrāde, pamatojoties uz iekšējā audita ieteikumiem, kas iekļauti audita ziņojumā | Ieteikumu ieviešanas plāna (rīcības plāna) izstrāde, pamatojoties uz iekšējā audita ziņojumu. Nosaka plānotās rīcības, atbildīgos un termiņus. Ieteikumu ieviešanas plānu apstiprina pašvaldības institūciju vadītāji (to pašvaldības institūciju vadītāji, kuru institūcijas bija ietvertas audita tvērumā) un izpilddirektors. |
| Ziņošana par iekšējā audita ieteikumu ieviešanas statusu | Ziņot iekšējiem auditoriem par rīcības plāna izpildi saistībā ar IAN ieteikumu ieviešanu, kā arī citu pārliecības sniedzēju ieteikumu ieviešanas statusu. |
| Iepazīšanās ar IAN gada ziņojumu un darbības iekšējās kontroles sistēmas uzlabošanai | Izpilddirektors un pašvaldības institūciju vadītāji iepazīstas ar iekšējā audita gada ziņojumu, kur ietverts IKS izvērtējums katrai no iekšējā audita sistēmām, kas auditētas pārskata gadā. Nepieciešamības gadījumā, pamatojoties uz IKS izvērtējuma rezultātiem, ieplānot rīcības IKS uzlabošanai, ja darbības nav jau iekļautas esošajos rīcības plānos. |
| Atgriezeniskā saite no auditējamās struktūrvienības | IAN darba novērtēšana, aizpildot novērtēšanas anketu pēc katra audita vai reizi gadā. |

A picture containing circle, drawing, graphics, logo

Description automatically generated

Rokasgrāmatas pielikumā iekļauta IAN darba novērtējuma forma, RG1\_P7, ko aizpilda auditējamie un pašvaldības institūciju vadītāji.

IAN stratēģiskā un gada plāna sagatavošana

Intervijas

Ieteikumi / priekšlikumi

Iekšējā audita darba uzdevums

Sākotnējās intervijas, prāta vētra

Dažādi materiāli, dokumenti

Komentāri par iekšējā audita darba uzdevumu

Iekšējā audita pārbaudes

Intervijas

Audita liecība / pierādījumi

Iekšējā audita ziņojums

Komentāri par iekšējā audita ziņojuma projektu

Iekšējā audita ieteikumu ieviešanas plāns

IA ieteikumu ieviešanas plāna sagatavošana, pamatojoties uz iekšējā audita ziņojumu

Informācija par iekšējā audita ieteikumu ieviešanu

IAN darba novērtējums

Novērtējums pēc katra audita

Vadība – novērtējums reizi gadā

**Iekšējais audits**

**Auditējamais**

Attēls 15. IAN mijiedarbība ar auditējamo dažādos iekšējā audita posmos

Mijiedarbība ar IAN auditu var tikt nodrošināta rakstiski, izmantojot formālas vēstules, piemēram, vēstule par IA uzsākšanu pašvaldības institūcijā. Mijiedarbība var tikt nodrošināta arī ar e-pasta palīdzību, piemēram, interviju laiku saskaņošana ar auditējamo.

Ļoti svarīga mijiedarbības forma ir klātienes vai attālinātas tikšanās, piemēram, prāta vētras, izvērtējot auditējamās sistēmas riskus (ņemot vērā arī auditējamā veiktos risku izvērtējumus), intervijas ar auditējamo audita laikā, kā arī IAN ziņojuma projekta pārrunāšana.

Katram iekšējam auditam nepieciešams noteikt iekšējā audita nosaukumu un piešķirt iekšējā audita numuru saskaņā ar pašvaldības nomenklatūru.

## Iekšējā audita vide

**Pašvaldības institūcijas, kam iekšējā audita nodaļa nodrošina iekšējā audita pakalpojumus**

Pašvaldības institūcijas, kam IAN nodrošina iekšējā audita pakalpojumus, nosaka ar attiecīgu domes lēmumu vai izpilddirektora rīkojumu, kurā norāda IAN darba apjomā ietvertās pašvaldības institūcijas.

A picture containing circle, drawing, graphics, logo

Description automatically generatedRokasgrāmatas pielikumā ietverts domes lēmuma piemērs, forma RG1\_P3. Domes lēmuma projekts var tikt precizēts, ņemot vērā konkrētās pašvaldības specifiku.

Piemēram, Jūrmalas valstspilsētas pašvaldībā tiek iekļautas īpaša statusa institūcijas, kā Jūrmalas dzimtsarakstu nodaļa, bāriņtiesa, pašvaldības policija, vēlēšanu komisija, ostas pārvalde.[[50]](#footnote-51)

Rīgas valstspilsētas pašvaldībā audita apjomā tiek iekļautas iestādes ar īpašu kompetenci – Rīgas bāriņtiesa, Rīgas pašvaldības dzīvojamo māju privatizācijas komisija, Rīgas pašvaldības policija, aģentūras – Rīgas gaisma, Rīgas pieminekļu aģentūra, Rīgas enerģētikas aģentūra, Rīgas investīciju un tūrisma aģentūra, Rīgas digitālā aģentūra.[[51]](#footnote-52), kā arī saskaņā ar RD iekšējiem noteikumiem Nr.9 “iekšējā audita struktūrvienība – Rīgas domes Audita un revīzijas pārvaldes, Rīgas domes Labklājības departamenta un Rīgas domes Izglītības, kultūras un sporta departamenta iekšējā audita struktūrvienība”, arī ir audita apjomā.

Ķekavas novadā pie aģentūrām tiek iekļauta PA Ķekavas ambulance, Ķekavas sociālās aprūpes centrs, Ķekavas novada pašvaldības sporta aģentūra.[[52]](#footnote-53)

Pašvaldību institūciju sarakstā, kam IAN nodrošina iekšējā audita pakalpojumus, var iekļaut arī pašvaldību kapitālsabiedrības un noteikt IAN uzdevumus saistībā ar kapitālsabiedrību iekšējo auditu. Saskaņā ar Pašvaldību likuma 22. pantu izpilddirektors veic kapitāla daļu turētāja pārstāvja pienākumus.



Kapitālsabiedrību darbības pārvaldība nav IAN uzdevums, bet IAN var izvērtēt kapitālsabiedrības darbības pārraudzības procesu.

Pašvaldību iekšējie auditori var sadarboties savā starpā attiecībā uz pašvaldību kopīgi izveidotām institūcijām. Pašvaldības var izveidot kopīgo iestādi — pašvaldības aģentūru, kuras izveidi un darbību nosaka Publisko aģentūru likums[[53]](#footnote-54), pamatojoties uz Pašvaldību likuma 80. pantu[[54]](#footnote-55). Šāda sadarbība būtu jāatrunā rakstiskā vienošanās, ko lemj abu pašvaldību domes, kā arī šajā vienošanās jāatrunā IAN ziņojumu izskatīšanas kārtība un atbildība par IAN ziņojumu ieviešanas uzraudzību.

**Auditējamās sistēmas**

Auditējamās sistēmas nosaka IAN, pamatojoties uz pašvaldības kompetencē esošajiem uzdevumiem (Pašvaldību likuma 3. panta otrā daļa). Auditējamās sistēmas var tikt grupētas kā pašvaldības kompetencē esošās autonomās funkcijas, deleģētie pārvaldes uzdevumi, valstspilsētām deleģētie uzdevumi, pašvaldības atbalsta funkcijas, ES fondu finansētie projektu ieviešana.

A picture containing circle, drawing, graphics, logo

Description automatically generated

Rokasgrāmatas pielikumā iekļauts auditējamo sistēmu saraksts, forma RG1\_P5\_1.

Kā viens no pirmajiem IAN uzdevumiem ir IAN vides noteikšana, apkopojot informāciju par pašvaldības realizētajām autonomajām funkcijām (22 funkcijas[[55]](#footnote-56)) un to realizācijā iesaistītajām pašvaldības institūcijām, pašvaldības kapitālsabiedrībām, kā arī privātpersonai vai citai publiskai personai, kurām pašvaldība ir deleģējusi pārvaldes uzdevumus. Nepieciešams apzināt ne tikai pašvaldības autonomās funkcijas, bet arī atbalsta funkcijas, kas atbalsta autonomo funkciju realizāciju. Pielikumā iekļauts formas paraugs RG1\_P5\_2, kā apkopot informāciju par pašvaldības IA funkcijām un uzdevumiem.

Rokasgrāmatas pielikumā piedāvātais atbalsta funkciju grupējums veidots saskaņā ar VARAM metodisko materiālu.[[56]](#footnote-57) Nākamais IAN uzdevums ir apzināt, vai kādā no pašvaldības institūcijām vai pašvaldības kapitālsabiedrībām ir izveidota IAS.

Pašvaldības IAN nosaka auditējamās sistēmas, tādēļ nepieciešamības gadījumā pielikumā piedāvātais auditējamo sistēmu sadalījums var tikt detalizēts, veidojot apakšsistēmas vai citādi strukturējot. Piemēram, ir pašvaldības, kur auditējamo sistēmu saraksts ietver vairāk nekā 140 apakšsistēmu vai arī auditējamās sistēmas veidotas sadalījumā pa iestādēm. Plānojot detalizētu auditējamo sistēmu uzskaitījumu, ieteicams izvērtēt, kādi IAN resursi būs nepieciešami, lai veiktu auditējamo sistēmu risku izvērtējumu, kā arī cik regulāri auditējamās sistēmas var tikt auditētas.

Pastāv iespēja, ka vairākām pašvaldībām ir viena kopīga iestāde (piemēram, pašvaldības policija), vai viens kopīgs investīciju projekts vai kāda cita divu vai vairāku pašvaldību kopīga sistēma, ko nepieciešams auditēt. Pašvaldību IAN sadarbība jādokumentē sadarbības līgumā.

**Iekšējā audita nodaļas uzdevumi**

IAN sniedz viedokli par (Iekšējā audita likuma 7. panta 1. daļas 2. punkts, labās prakses piemērs):[[57]](#footnote-58)

* pašvaldības IKS darbību, tai skaitā par IKS atbilstību pašvaldības mērķiem;
* finanšu uzskaites un citas informācijas ticamību un pietiekamību;
* darbības atbilstību tiesību aktiem, noteiktajām funkcijām un apstiprinātajiem rīcības plāniem;
* darbības resursu izmaksu, ekonomisko un funkcionālo efektivitāti;
* resursu sargāšanu no zaudējumiem.

Viedokli pamato ar atbilstoši noteiktajam auditēšanas biežumam veikto iekšējo auditu rezultātiem.



Nepieciešamos iekšējā audita resursus var noteikt, kad ir apzināta iekšējā audita vide, auditējamās sistēmas, sadarbība ar citu pašvaldību auditoriem, citi iekšējā audita organizatoriskie aspekti.

## Iekšējā audita normatīvā bāze

**Iekšējā audita ārējā normatīvā bāze**

IAS izveides nepieciešamību pašvaldībās nosaka **Pašvaldību likuma** 77. pants, bet ir arī cits ārējais regulējums IA jomā, kas tieši neattiecas uz pašvaldībām, bet ko var ņemt vērā (labā prakse), veidojot IAS pašvaldībā. Zemāk sniegts ārējās normatīvās bāzes uzskaitījums, kas var tikt izmantots kā labā prakse IA jomā.

**Iekšējā audita likuma**[[58]](#footnote-59) mērķis ir nodrošināt neatkarīgu un objektīvu IKS novērtēšanu, lai uzlabotu šīs sistēmas darbību valsts pārvaldē. Iekšējā audita likums attiecas uz ministrijām un iestādēm, bet atsevišķas likuma prasības, piemēram, 3. pants un 13. pants, ir obligātas veidojot IAS pašvaldībās, savukārt pārējie panti var tikt ņemti vērā kā labās prakses piemēri.

**Ministru kabineta 2013. gada 9. jūlija noteikumi Nr. 385** “Iekšējā audita veikšanas un novērtēšanas kārtība” nosaka IA veikšanas un novērtēšanas kārtību un IA audita struktūrvienību darbības novērtējuma pamatprincipus un saturu, kā arī IA struktūrvienību darbības novērtēšanas kārtību. Noteikumi attiecas uz iestādēm,[[59]](#footnote-60) bet atsevišķi noteikumos iekļautie principi (labās prakses piemērs) var tikt ņemti vērā, veidojot IAS pašvaldībās.

**Ministru kabineta 2010. gada 16. novembra noteikumu Nr. 1047** “Iekšējā audita padomes nolikums” 1. punktā tiek minēts, ka Iekšējā audita padome ir konsultatīva institūcija, kura veicina iekšējā audita kvalitātes paaugstināšanu, kā arī iekšējā audita politikas un metodikas ieviešanu un attīstību iestādēs.[[60]](#footnote-61) Noteikumi neattiecas uz pašvaldībām, bet pašvaldību iekšējiem auditoriem un pašvaldību vadībai būtu vēlams sekot līdzi Iekšējā audita padomes[[61]](#footnote-62) materiāliem un darbībām saistībā ar profesijas attīstību (labās prakses piemērs).

**Ministru kabineta rīkojumiem** par kopējām valsts pārvaldē auditējamām prioritātēm un Finanšu ministrijas sagatavotajiem metodiskajiem materiāliem to īstenošanai (labās prakses piemērs).

**Iekšējā audita profesionālās prakses starptautiskie standarti un pamatprincipi**

Viens no galvenajiem dokumentiem attiecībā uz IA darbības principiem ir Standarti,[[62]](#footnote-63) kurus ieteicams ņemt vērā, veidojot IAS pašvaldībā. Atsevišķas Standartos noteiktās prasības ir ietvertas šajā Rokasgrāmatā. Iekšējiem auditoriem savā darbā jāņem vērā arī IA profesionālās prakses pamatprincipi, attēlā zemāk.[[63]](#footnote-64)

Viens no veidiem, kā sekot līdzi auditoru profesijas attīstībai, ir sadarboties ar IAI[[64]](#footnote-65) un kļūt par tā biedru (iekšējie auditori kā IAI biedri). Sekot līdzi IAI interneta vietnē pieejamiem materiāliem, kā arī apmeklēt dažādus IAI organizētus seminārus un kursus.

Pašvaldības, kam jau ir izveidota IAS, var lemt par izveidotās IAS pašnovērtējumu saskaņā ar Rokasgrāmatā iekļautajiem principiem. Pašnovērtējuma veikšanas nepieciešamību nosaka dome vai izpilddirektors, kā arī izskata pašnovērtējuma ziņojuma rezultātus. Pašnovērtējumu veic IAS un nepieciešamības gadījumā veic organizatoriskās un citas izmaiņas.

**Iekšējā audita iekšējā normatīvā bāze**

Attēls, kurā ir teksts, ekrānuzņēmums, aplis, fonts


Apraksts ģenerēts automātiski Attēls 16. IA profesionālās prakses pamatprincipi

Datu avots: © Iekšējo auditoru institūts (IAI), 2023

|  |
| --- |
| 1000 – Mērķis, pilnvarojums un atbildība  Iekšējā audita struktūrvienības mērķim, pilnvarojumam un atbildībai jābūt oficiāli noteiktam iekšējā audita nolikumā atbilstoši Iekšējā audita misijai un Starptautiskās profesionālās prakses ietvara obligātās daļas (Iekšējā audita profesionālās prakses pamatprincipi, Ētikas kodekss, Standarti un Iekšējā audita definīcija). Iekšējā audita vadītājam ir periodiski jāpārskata iekšējā audita nolikums un pārskatītā redakcija jāiesniedz apstiprināšanai augstākajai vadībai un valdei (padomei).  1010 – Obligāto norādījumu atzīšana iekšējā audita nolikumā  Iekšējā audita nolikumā ir jāatzīst tas, ka Iekšējā audita profesionālās prakses pamatprincipu, Ētikas kodeksa, Standartu un Iekšējā audita Definīcijās ievērošana ir obligāta. Iekšējā audita vadītājam būtu jāapspriež Iekšējā audita Misija un Iekšējā audita profesionālās prakses ietvara obligātās daļas ar augstāko vadību un valdi (padomi). |

Galvenais dokuments, kas nosaka IA darbību pašvaldībās, ir IAN reglaments, ko apstiprina dome vai izpilddirektors vai iestādes vadītājs. IAN reglaments regulāri ir jāpārskata sadarbībā ar domi vai izpilddirektoru, tai skaitā izvērtējot IAN neatkarību. Pārskatīto vai izmainīto IAN reglamentu apstiprina dome vai izpilddirektors.

IAN darbojas saskaņā ar Standartiem, Iekšējo Auditoru Institūta (IAI) Ētikas kodeksu[[65]](#footnote-66) un pašvaldības Ētikas kodeksu. Nepieciešamības gadījumā var tikt izveidots atsevišķs IA struktūrvienības Ētikas kodekss. Iekšējais auditors paraksta apliecinājumu par IAI Ētikas kodeksa un pašvaldības Ētikas kodeksa ievērošanu reizē ar citiem personālvadības dokumentiem. Ja neatbilstība Ētikas kodeksam ietekmē IAN darbību, IAN vadītājam ir jāziņo domei vai izpilddirektoram. Zemāk attēlā iekļauta informācija par to, ko nepieciešams noteikt IAN reglamentā.



Attēls 17. IAN reglamenta izveidošanas nosacījumi

|  |
| --- |
| 1322 – Ziņošana par neatbilstību  Ja neatbilstība Ētikas kodeksam vai Standartiem būtiski ietekmē iekšējā audita struktūrvienības darbību, iekšējā audita vadītājam ir jāziņo augstākajai vadībai un valdei (padomei) par pastāvošo neatbilstību un tās sekām. |

## Iekšējā audita veidi

Zemāk iekļauti iekšējā audita veidu piemēri, lai pašvaldību institūciju vadītājiem un auditējamiem sniegtu ieskatu par iespējamiem iekšējā audita veidiem un to praktisko piemērošanu.

**Vertikālais audits pašvaldībā**

Ar vertikālo iekšējo auditu pašvaldībā tiek saprasts audits, kas iekšējā audita tvērumā ietver darbības, sākot no auditējamās jomas (funkcijas) stratēģiskās plānošanas līdz īstenošanai, audita tvērumā iekļaujot funkcijas realizācijā iesaistītās pašvaldības institūcijas. Iekšējā audita plānošanas posmā tiek veikts pašvaldību audita tvērumā iekļauto pašvaldības institūciju risku izvērtējums. Piemērs vertikālam iekšējam auditam ir pirmsskolas izglītības pakalpojumu nodrošināšanas pašvaldībā izvērtējums.

**Horizontālais audits pašvaldībā**

Ar horizontālo iekšējo auditu pašvaldībā tiek saprasts vienas vai vairāku pašvaldības funkciju (pamatdarbība vai atbalsta funkcija) audits visās pašvaldības institūcijās. Iekšējā audita plānošanas posmā tiek veikts pašvaldību institūciju risku izvērtējums, lai noteiktu tās pašvaldību institūcijas, kur realizējami iekšējā audita testi. Piemērs horizontālam iekšējam auditam ir iepirkumu pārvaldības audits visās pašvaldības institūcijās.

**Atbilstības vai likumības audits**

Atbilstības iekšējā audita mērķis ir nodrošināt visaptverošu principu, prasību un pielietojuma kopumu atbilstības pārbaudi vienā vai vairākās pašvaldības institūcijās. Piemērs atbilstības auditam ir vides aizsardzības prasību, kas noteiktas ārējos un iekšējos tiesību aktos, ievērošana.

**Politikas audits**

Politikas audita mērķis ir objektīvi un neatkarīgi analizēt dažādus kritērijus, kas ļauj novērtēt politikas lietderību. Politikas auditus realizē nozaru ministrijas, bet pašvaldības iekšējie auditori var iesaistīties politikas auditu realizācijā vai arī nodrošināt nepieciešamo informāciju politikas auditiem (saskaņā ar Pašvaldību likuma 84. panta 3.daļu). Pašvaldības var realizēt arī neatkarīgus politikas auditus, piemēram, pašvaldības attīstības plānošanas auditus.

**Funkciju audits**

Funkciju audita mērķis ir izvērtēt pašvaldības institūciju funkciju realizācijas organizāciju un sniegt priekšlikumus funkciju efektīvākai izpildei. Funkciju audita ietvaros var tikt izvērtēta pašvaldības institūcijas organizatoriskā struktūra, funkcijas izpildei nepieciešamie un esošie resursi, veikts atsevišķu darbību izvērtējums, tai skaitā darbībām veltītā laika salīdzinošā analīze visiem darbībā iesaistītajiem. Funkciju audita piemērs ir Juridiskā departamenta funkciju audits, ietverot pašvaldības tiesību aktu izstrādi.

**IT audits**

IT audita mērķis ir izvērtēt informācijas un tehnoloģiju organizēšanu un realizāciju pašvaldībā. IT audita tvērumā var tikt iekļauts IT funkcijas realizācijas (organizatoriskie jautājumi) izvērtējums, IT stratēģijas atbilstības pašvaldības institūciju stratēģijām izvērtējums, funkcijas nodrošināšanas centralizācijas līmeņa (piemēram, centralizēta funkcijas realizācija visām pašvaldības institūcijām) izvērtējums, IT drošības izvērtējums un citi jautājumi.

**Lietderības audits**

Lietderības audits ir viens no auditu veidiem, kura mērķis ir noteikt, vai pašvaldības institūcijas darbojas saskaņā ar ekonomijas, efektivitātes un/vai lietderības (vai produktivitātes) principiem.

**Valsts pārvaldes prioritārie auditi un vienoti auditi visām pašvaldībām**

Valsts pārvaldes prioritārie auditi ir iekšējie auditi, ko realizē visas valsts pārvaldes iekšējās audita struktūrvienības un iekšējā audita uzdevumi tiek noteikti, ņemot vērā valsts pārvaldes prioritāros jautājumus un augsta riska jomas. Valsts pārvaldes prioritārie auditi tiek noteikti ar Ministru kabineta rīkojumiem, piemēram, Ministru kabineta 2022. gada 23. marta rīkojums Nr. 194[[66]](#footnote-67) “Par kopējām valsts pārvaldē auditējamām prioritātēm 2022. un 2023. gadam”.

Valsts pārvaldes prioritārie auditi attiecas uz ministriju un iestāžu iekšējā audita struktūrvienībām, bet pašvaldības vadība, ievērojot pašvaldību autonomiju, var iepazīties ar valsts pārvaldes iekšējā audita prioritātēm un izlemt par atsevišķu auditu veikšanu arī pašvaldībā, ņemot vērā pieejamos iekšējā audita resursus un iekšējā audita prioritātes (labā prakse). Pašvaldību iekšējie auditori valsts pārvaldes prioritāros auditus var veikt, izmantojot Finanšu ministrijas sagatavotos ieteikumus attiecībā uz valsts pārvaldes prioritāro auditu īstenošanu.

Pašvaldības sadarbībā ar Finanšu ministriju var lemt par ieteicamo prioritāro auditu realizāciju pašvaldībās (pašvaldību prioritārie auditi), piemēram, kapitālsabiedrību darbības pārvaldības audits. Ieteicamā realizējamā pašvaldības prioritārā audita darba programma varētu tikt veidota centralizēti un būtu pieejama visu pašvaldību iekšējiem auditoriem, kas nepieciešamības gadījumā varētu to precizēt, ņemot vērā konkrētās pašvaldības funkcijas un uzdevumus.

1. https://iai.lv/lv/obligatie-noradijumi#standarti [↑](#footnote-ref-2)
2. <https://www.theiia.org/globalassets/site/standards/ippf-blocks/ippf-survey/iia-global-internal-audit-standards-public-comment-draft-english-v2.pdf> [↑](#footnote-ref-3)
3. <https://likumi.lv/ta/id/336956-pasvaldibu-likums> [↑](#footnote-ref-4)
4. <https://www.varam.gov.lv/lv/paraugi-un-vadlinijas-par-pasvaldibu-budzeta-jautajumiem> [↑](#footnote-ref-5)
5. https://www.kase.gov.lv/sites/default/files/public/PD/Metodika/Rokasgr%C4%81matas/IKS\_vadlinijas.pdf [↑](#footnote-ref-6)
6. <https://www.varam.gov.lv/en/media/5941/download> [↑](#footnote-ref-7)
7. <https://www.knab.gov.lv/lv/media/765/download> [↑](#footnote-ref-8)
8. https://www.lrvk.gov.lv/uploads/files/Dokumenti/Pasvaldibas/Macibu%20materiali/PrezentacijaSGP2016\_Iek%C5%A1%C4%93j%C4%81s%20kontroles%20sist%C4%93ma\_04122017.pdf [↑](#footnote-ref-9)
9. https://likumi.lv/ta/id/294518-noteikumi-par-ieksejas-kontroles-sistemas-pamatprasibam-korupcijas-un-interesu-konflikta-riska-noversanai-publiskas-personas-institucija [↑](#footnote-ref-10)
10. https://www.knab.gov.lv/lv/publiskas-parvaldes-etika [↑](#footnote-ref-11)
11. https://www.knab.gov.lv/lv/media/868/download?attachment [↑](#footnote-ref-12)
12. https://www.oecd.org/gov/ethics/OECD-Recommendation-Public-Integrity.pdf [↑](#footnote-ref-13)
13. https://www.oecd-ilibrary.org/governance/oecd-public-integrity-handbook\_ac8ed8e8-en [↑](#footnote-ref-14)
14. <https://www.coso.org/SitePages/About-Us.aspx> [↑](#footnote-ref-15)
15. <https://www.coso.org/Shared%20Documents/Framework-Executive-Summary.pdf> [↑](#footnote-ref-16)
16. <https://www.coso.org/Shared%20Documents/Framework-Executive-Summary.pdf> [↑](#footnote-ref-17)
17. <https://www.coso.org/Shared%20Documents/COSO-McNally-Transition-Article.pdf> [↑](#footnote-ref-18)
18. <https://www.coso.org/Shared%20Documents/COSO-2015-3LOD.pdf> [↑](#footnote-ref-19)
19. <https://www.iub.gov.lv/lv/vadlinijas-skaidrojumi-un-metodikas?utm_source=https%3A%2F%2Fwww.google.com%2F> [↑](#footnote-ref-20)
20. <https://www.vraa.gov.lv/lv/latvijas-atverto-datu-portals> [↑](#footnote-ref-21)
21. <https://www.mk.gov.lv/lv/atverta-parvaldiba>, (par sabiedrības dalību lēmumu pieņemšanā) <https://www.mk.gov.lv/lv/media/13835/download?attachment> [↑](#footnote-ref-22)
22. <https://www.knab.gov.lv/lv/metodiskie-materiali> [↑](#footnote-ref-23)
23. <https://likumi.lv/ta/id/336956-pasvaldibu-likums> [↑](#footnote-ref-24)
24. <https://www.knab.gov.lv/lv/media/765/download> [↑](#footnote-ref-25)
25. https://likumi.lv/ta/id/294518-noteikumi-par-ieksejas-kontroles-sistemas-pamatprasibam-korupcijas-un-interesu-konflikta-riska-noversanai-publiskas-personas-institucija [↑](#footnote-ref-26)
26. https://www.coso.org/Shared%20Documents/2017-COSO-ERM-Integrating-with-Strategy-and-Performance-Executive-Summary.pdf [↑](#footnote-ref-27)
27. <https://www.iso.org/obp/ui/#iso:std:iso:9000:ed-4:v1:en> [↑](#footnote-ref-28)
28. <https://www.iso.org/obp/ui/#iso:std:iso:9001:ed-5:v1:en> [↑](#footnote-ref-29)
29. <https://www.iso.org/obp/ui/#iso:std:iso:9004:ed-4:v1:en> [↑](#footnote-ref-30)
30. <https://www.lvs.lv/lv/services/catalogue/ics1level.asp> [↑](#footnote-ref-31)
31. https://www.lvs.lv/lv/products/ics/481 [↑](#footnote-ref-32)
32. <http://grades.lv/kvalitates-vadibas-sistema-iso-9001-2015/> [↑](#footnote-ref-33)
33. https://mcusercontent.com/8aae4cc18759a21fc7689d67a/files/f25cc787-6b7a-7341-523f-f4e7ed3ac90b/EFQM\_MODELBROCHURE\_2021\_English.pdf [↑](#footnote-ref-34)
34. https://www.kvalb.lv/efqm/atzinibas-limeni/ [↑](#footnote-ref-35)
35. https://www.kvalb.lv/e-veikals/item/efqm-modelis/ [↑](#footnote-ref-36)
36. https://www.kvalb.lv/e-veikals/item/efqm-assess-base-licence-1-gadam/ [↑](#footnote-ref-37)
37. CAF 2020. https://www.eipa.eu/caf-resource-centre/what-is-caf [↑](#footnote-ref-38)
38. https://likumi.lv/ta/id/50601-informacijas-atklatibas-likums [↑](#footnote-ref-39)
39. <https://likumi.lv/ta/lv/starptautiskie-ligumi/id/1173> [↑](#footnote-ref-40)
40. <https://likumi.lv/ta/id/332122-valsts-un-pasvaldibu-instituciju-amatu-katalogs-amatu-klasifikacijas-un-amatu-apraksta-izstradasanas-kartiba> [↑](#footnote-ref-41)
41. https://likumi.lv/ta/id/332122-valsts-un-pasvaldibu-instituciju-amatu-katalogs-amatu-klasifikacijas-un-amatu-apraksta-izstradasanas-kartiba [↑](#footnote-ref-42)
42. https://likumi.lv/ta/id/62538-valsts-kontroles-likums [↑](#footnote-ref-43)
43. https://lrvk.gov.lv/uploads/files/Karjera/VK\_darbibas\_strategija\_2022\_ver.pdf [↑](#footnote-ref-44)
44. https://www.lrvk.gov.lv/lv/revizijas/pasvaldibam/pasnovertejuma-riki [↑](#footnote-ref-45)
45. https://www.lrvk.gov.lv/uploads/files/Pasvaldibu\_rokasgramata\_saska%C5%86ots\_2023.pdf [↑](#footnote-ref-46)
46. 610.starptautiskais revīzijas standarts “Iekšējo revidentu darba izmantošana” [↑](#footnote-ref-47)
47. https://likumi.lv/ta/id/20946-revizijas-pakalpojumu-likums [↑](#footnote-ref-48)
48. https://likumi.lv/ta/id/62538-valsts-kontroles-likums [↑](#footnote-ref-49)
49. https://view.officeapps.live.com/op/view.aspx?src=https%3A%2F%2Fwww.fm.gov.lv%2Fsites%2Ffm%2Ffiles%2Fmedia\_file%2Fstarpresoru-audita-komandas-veidosana-003.docx&wdOrigin=BROWSELINK [↑](#footnote-ref-50)
50. https://www.jurmala.lv/sites/jurmala/files/media\_file/sn058\_2\_pielikums.pdf [↑](#footnote-ref-51)
51. https://www.riga.lv/sites/riga/files/media\_file/rigas-valstspilsetas-pasvaldibas-parvaldes-struktura\_1.pdf [↑](#footnote-ref-52)
52. https://kekava.lv/uploads/filedir/saist\_not/pielikums\_hema\_snpasvaldibasnolikums.docx [↑](#footnote-ref-53)
53. https://likumi.lv/ta/id/202272-publisko-agenturu-likums [↑](#footnote-ref-54)
54. https://likumi.lv/ta/id/336956-pasvaldibu-likums [↑](#footnote-ref-55)
55. <https://likumi.lv/ta/id/336956-pasvaldibu-likums> [↑](#footnote-ref-56)
56. <https://www.varam.gov.lv/lv/media/27068/download?attachment> [↑](#footnote-ref-57)
57. https://likumi.lv/ta/id/253680-iekseja-audita-likums [↑](#footnote-ref-58)
58. <https://likumi.lv/ta/id/253680-iekseja-audita-likums> [↑](#footnote-ref-59)
59. <https://likumi.lv/ta/id/258270-iekseja-audita-veiksanas-un-novertesanas-kartiba> [↑](#footnote-ref-60)
60. <https://likumi.lv/ta/id/221562-iekseja-audita-padomes-nolikums> [↑](#footnote-ref-61)
61. <https://www.fm.gov.lv/lv/iekseja-audita-padome> [↑](#footnote-ref-62)
62. <https://iai.lv/lv/obligatie-noradijumi#standarti> [↑](#footnote-ref-63)
63. <https://iai.lv/lv/obligatie-noradijumi#pamatprincipi> [↑](#footnote-ref-64)
64. <https://iai.lv/> [↑](#footnote-ref-65)
65. <https://iai.lv/lv/obligatie-noradijumi#etikas-kodekss-1> [↑](#footnote-ref-66)
66. https://likumi.lv/ta/id/331019-par-kopejam-valsts-parvalde-auditejamam-prioritatem-2022-un-2023-gadam [↑](#footnote-ref-67)